title: 2009/168/KE,Euratom: Deċiżjoni tal-Kunsill tas- 26 ta’ Frar 2009 li taħtar membru Ġermaniż fil-Kumitat Ekonomiku u Soċjali Ewropew

text:
               28.2.2009

               MT

               Il-Ġurnal Uffiċjali tal-Unjoni Ewropea

               L 56/16

         DEĊIŻJONI TAL-KUNSILL
   tas-26 ta’ Frar 2009
   li taħtar membru Ġermaniż fil-Kumitat Ekonomiku u Soċjali Ewropew
   (2009/168/KE, Euratom)
   IL-KUNSILL TAL-UNJONI EWROPEA,
   Wara li kkunsidra t-Trattat li jistabbilixxi l-Komunità Ewropea, u b'mod partikolari l-Artikolu 259 tiegħu,
   Wara li kkunsidra t-Trattat li jistabbilixxi l-Komunità Ewropea tal-Enerġija Atomika, u b'mod partikolari l-Artikolu 167 tiegħu,
   Wara li kkunsidra d-Deċiżjoni 2006/524/KE, Euratom (1),
   Wara li kkunsidra l-proposta mill-Gvern Ġermaniż,
   Wara li kkunsidra l-opinjoni tal-Kummissjoni,
   Billi konsegwentement għar-riżenja tas-Sur Erhard OTT sar vakanti siġġu ta' membru fil-Kumitat Ekonomiku u Soċjali Ewropew,
   IDDEĊIEDA KIF ĠEJ:
   Artikolu 1
   Huwa b'dan maħtur membru s-Sur Armin DUTTINÉ, Ver.di Bundesvorstand – Leiter EU Verbindungsbüro, fil-Kumitat Ekonomiku u Soċjali Ewropew għall-bqija tal-mandat attwali, jiġifieri sal-20 ta’ Settembru 2010.
   Artikolu 2
   Din id-Deċiżjoni għandu jkollha effett fil-jum tal-adozzjoni tagħha.

      Magħmula fi Brussell, 26 ta’ Frar 2009.

            Għall-Kunsill

            Il-President

         I. LANGER

      (1)  ĠU L 207, 28.07.2006, p. 30.


title: 2013/714/UE: Deċiżjoni tal-Parlament Ewropew u tal-Kunsill tal- 11 ta’ Settembru 2013 dwar il-mobilizzazzjoni tal-Fond ta’ Solidarjetà tal-Unjoni Ewropea b’konformità mal-punt 26 tal-Ftehim Interistituzzjonali tas- 17 ta’ Mejju 2006 bejn il-Parlament Ewropew, il-Kunsill u l-Kummissjoni dwar id-dixxiplina baġitarja u l-amministrazzjoni finanzjarja tajba

text:
               6.12.2013

               MT

               Il-Ġurnal Uffiċjali tal-Unjoni Ewropea

               L 326/43

         DEĊIŻJONI TAL-PARLAMENT EWROPEW U TAL-KUNSILL
   tal-11 ta’ Settembru 2013
   dwar il-mobilizzazzjoni tal-Fond ta’ Solidarjetà tal-Unjoni Ewropea b’konformità mal-punt 26 tal-Ftehim Interistituzzjonali tas-17 ta’ Mejju 2006 bejn il-Parlament Ewropew, il-Kunsill u l-Kummissjoni dwar id-dixxiplina baġitarja u l-amministrazzjoni finanzjarja tajba
   (2013/714/UE)
   IL-PARLAMENT EWROPEW U L-KUNSILL TAL-UNJONI EWROPEA,
   Wara li kkunsidraw il-Ftehim Interistituzzjonali tas-17 ta’ Mejju 2006 bejn il-Parlament Ewropew, il-Kunsill u l-Kummissjoni dwar id-dixxiplina baġitarja u l-amministrazzjoni finanzjarja tajba (1), u b’mod partikulari l-punt 26 tiegħu,
   Wara li kkunsidraw ir-Regolament tal-Kunsill (KE) Nru 2012/2002 tal-11 ta’ Novembru 2002 li jistabbilixxi l-Fond ta’ Solidarjetà tal-Unjoni Ewropea (2),
   Wara li kkunsidraw il-proposta mressqa mill-Kummissjoni Ewropea,
   Billi:

               (1)

               L-Unjoni Ewropea ħolqot Fond ta’ Solidarjetà tal-Unjoni Ewropea (il-“Fond”) biex tesprimi s-solidarjetà tagħha fir-rigward tal-popolazzjonijiet ta’ reġjuni milquta minn katastrofi.

               (2)

               Il-Ftehim Interistituzzjonali tas-17 ta’ Mejju 2006 jippermetti l-mobilizzazzjoni tal-Fond sal-limitu annwali massimu ta’ EUR 1 biljun.

               (3)

               Ir-Regolament (KE) Nru 2012/2002 fih id-dispożizzjonijiet li jippermettu l-mobilizzazzjoni tal-Fond.

               (4)

               Is-Slovenja, il-Kroazja u l-Awstrija ppreżentaw talbiet bl-għan li jimmobilizzaw il-Fond, li jikkonċernaw diżastru kkawżat minn għargħar,

         ADOTTAW DIN ID-DEĊIŻJONI:
   Artikolu 1
   Fil-qafas tal-baġit ġenerali tal-Unjoni Ewropea stabbilit għas-sena finanzjarja 2013, il-Fond ta’ Solidarjetà tal-Unjoni Ewropea għandu jiġi mobilizzat sabiex jipprovdi s-somma ta’ EUR 14 607 942 f’approprjazzjonijiet ta’ impenn u ta’ pagament.
   Artikolu 2
   Din id-Deċiżjoni tiġi ppubblikata f’Il-Ġurnal Uffiċjali tal-Unjoni Ewropea.

      Magħmul fi Strasburgu, il-11 ta’ Settembru 2013.

            Għall-Parlament Ewropew

            Il-President

         M. SCHULZ

            Għall-Kunsill

            Il-President

         V. LEŠKEVIČIUS

      (1)  ĠU C 139, 14.6.2006, p. 1.

      (2)  ĠU L 311, 14.11.2002, p. 3.


title: 2007/860/KE: Deċiżjoni tal-Kunsill ta’ l- 10 ta’ Diċembru 2007 li tipprovdi għal għajnuna makrofinanzjarja Komunitarja lil-Libanu

text:
               21.12.2007

               MT

               Il-Ġurnal Uffiċjali ta’ l-Unjoni Ewropea

               L 337/111

         DEĊIŻJONI TAL-KUNSILL
   ta’ l-10 ta’ Diċembru 2007
   li tipprovdi għal għajnuna makrofinanzjarja Komunitarja lil-Libanu
   (2007/860/KE)
   IL-KUNSILL TA’ L-UNJONI EWROPEA,
   Wara li kkunsidra t-Trattat li jistabbilixxi l-Komunità Ewropea, u b’mod partikolari l-Artikolu 308 tiegħu,
   Wara li kkunsidra il-proposta mill-Kummissjoni,
   Wara li kkunsidra l-opinjoni tal-Parlament Ewropew,
   Wara li kkonsulta lill-Kumitat Ekonomiku u Finanzjarju,
   Billi:

               (1)

               Fl-4 ta’ Jannar 2007 l-awtoritajiet tal-Libanu adottaw programm komprensiv ta’ riformi soċjo-ekonomiċi, li simultanjament jinkludi miżuri fiskali, strutturali u soċjali, li jiffissaw prijoritajiet interim għal azzjoni governattiva.

               (2)

               Il-Libanu, minn naħa, u l-Komunità Ewropea u l-Istati Membri tagħha, min-naħa l-oħra, iffirmaw Ftehim ta’ Assoċjazzjoni (1), li daħal fis-seħħ fl-1 ta’ April 2006.

               (3)

               L-awtoritajiet tal-Libanu ntrabtu ma’ riformi strutturali u ta’ stabbilizzazzjoni ekonomiċi, bl-appoġġ tal-Fond Monetarju Internazzjonali (IMF) permezz ta’ programm fl-ambitu tal-Ftehim ta’ Emerġenza għal Wara l-Kunflitti (EPCA) li ġie approvat fid-9 ta’ April 2007.

               (4)

               Ir-relazzjonijiet bejn il-Libanu u l-Unjoni Ewropea qed jiżviluppaw fil-qafas tal-Politika Ewropea tal-Viċinat, li hija mistennija twassal għal integrazzjoni ekonomika aktar profonda. L-UE u l-Libanu qablu dwar Pjan ta’ Azzjoni tal-Politika Ewropea tal-Viċinat li jidentifika prijoritajiet interim fir-relazzjonijiet bejn l-UE u l-Libanu u politiki relatati.

               (5)

               Il-Libanu jaffaċċa bżonnijiet finanzjarji sostanzjali ġejjin mil-limiti finanzjarji li jġorr is-settur pubbliku, inkluż livell għoli ta’ dejn pubbliku, aggravat bil-kunflitt militari ta’ Lulju u Awwissu 2006 u previżjoni ta’ deterjorament tal-bilanċ tal-ħlasijiet fl-2007.

               (6)

               L-awtoritajiet Libaniżi talbu għajnuna finanzjarja fuq bażi konċessjonarja mill-istituzzjonijiet finanzjarji internazzjonali, il-Komunità u donaturi bilaterali oħrajn. Barra mill-finanzjament mill-IMF u l-Bank Dinji, jibqa’ diskrepanza finanzjarja residwa sostanzjali x’tiġi koperta sabiex jiġi sollevat il-bilanċ tal-ħlasijiet tal-pajjiż, il-finanzi pubbliċi u d-dejn pubbliku u sabiex tappoġġa għanijiet ta’ politika marbuta ma’ l-isforzi ta’ l-awtoritajiet għar-riforma.

               (7)

               Il-Libanu huwa wieħed mill-aktar pajjiżi mdejna fid-dinja li qed jiffaċċjaw piż kbir ta’ dejn. F’dawn iċ-ċirkostanzi, l-għajnuna Komunitarja għandha tkun disponibbli fil-forma ta’ taħlita ta’ għotja u self, bħala miżura sabiex tgħin lill-pajjiż benefiċarju f’din iċ-ċirkostanza kruċjali.

               (8)

               Sabiex tkun żgurata l-protezzjoni effikaċi ta’ l-interessi finanzjarji tal-Komunità marbuta ma’ din l-għajnuna finanzjarja, huwa meħtieġ illi jkun hemm ipprovdut għal miżuri xierqa mil-Libanu relatati mal-prevenzjoni ta’, u ġlieda kontra l-frodi, il-korruzzjoni u irregolaritajiet oħra marbuta ma’ din l-għajnuna, kif ukoll għal spezzjonijiet mill-Kummissjoni u verifiki mill-Qorti ta’ l-Awdituri.

               (9)

               Il-ħruġ ta’ l-għajnuna finanzjarja Komunitarja huwa mingħajr preġudizzju għas-setgħat ta’ l-awtorità baġitarja.

               (10)

               Din l-għajnuna għandha tiġi amministata mill-Kummissjoni b’konsultazzjoni mal-Kumitat Ekonomiku u Finanzjarju,

         IDDEĊIEDA KIF ĠEJ:
   Artikolu 1
   1.   Il-Komunità għandha tagħmel disponibbli għal-Libanu għajnuna finanzjarja li tammonta għal massimu ta’ EUR 80 miljun, bil-ħsieb li tappoġġa l-isforzi interni tal-Libanu għar-rikostruzzjoni u l-irkupru ekonomiku sostenibbli wara l-gwerra, u b’dan il-mod, ittaffi l-pressjonijiet finanzjarji fuq l-implimentazzjoni tal-programm ekonomiku tal-gvern.
   Minħabba l-livell għoli tad-dejn tal-Libanu, l-għajnuna finanzjarja Komunitarja għandha tikkonsisti f’EUR 50 miljun f’self u sa EUR 30 miljun f’għotjiet.
   2.   L-għajnuna finanzjarja tal-Komunità għandha tiġi amministrata mill-Kummissjoni, b’konsultazzjoni mill-qrib mal-Kumitat Ekonomiku u Finanzjarju u b’mod konsistenti mal-ftehimiet jew fehimiet milħuqa bejn l-IMF u l-Libanu.
   3.   L-għajnuna finanzjarja tal-Komunità għandha tkun disponibbli għal sentejn li jibdew mill-ewwel jum wara d-data li fiha din id-Deċiżjoni tibda jkollha effett. Madankollu, jekk iċ-ċirkostanzi jitolbu dan, il-Kummissjoni, wara konsultazzjoni mal-Kumitat Ekonomiku u Finanzjarju, tista’ tiddeċiedi illi testendi l-perjodu ta’ disponibbiltà b’massimu ta’ sena.
   Artikolu 2
   1.   Il-Kummissjoni qed tingħata s-setgħa illi tiftiehem ma’ l-Awtoritajiet tal-Libanu, wara konsulatazzjoni mal-Kumitat Ekonomiku u Finanzjarju, il-politika ekonomika u l-kundizzjonijiet finanzjarji magħquda ma’ din l-għajnuna finanzjarja Komunitarja, li għandha tiġi stabbilita f’Memorandum ta’ Fehim u Ftehimiet ta’ Għotja u ta’ Self. Dawn il-kundizzjonijiet għandhom ikunu konsistenti mal-ftehimiet jew il-fehimiet msemmija fl-Artikolu 1(2).
   2.   Tul l-implimentazzjoni ta’ l-għajnuna finanzjarja Komunitarja, il-Kummissjoni tista’ timmonitorja l-validità ta’ l-arranġamenti finanzjarji tal-Libanu, tal-proċeduri amministrattivi, mekkaniżmi interni u esterni ta’ sorveljanza li huma relevanti għal tali għajnuna.
   3.   Il-Kummissjoni għandha tivverifika f’perjodi regolari li l-politika ekonomika fil-Libanu hija skond l-għanijiet ta’ l-għajnuna finanzjarja Komunitarja u li l-politika ekonomika u l-kundizzjonijiet finanzjarji miftiehma tħarsu b’mod sodisfaċenti. B’dan il-mod, il-Kummissjoni għandha tikkoordina mill-qrib ma’ l-Istituzzjonijiet Bretton Woods, u, fejn meħtieġ, mal-Kumitat Ekonomiku u Finanzjarju.
   Artikolu 3
   1.   L-għajnuna finanzjarja Komunitarja għandha ssir disponibbli mill-Kummissjoni għal-Libanu f’massimu ta’ tliet partijiet.
   2.   Il-ħlas ta’ kull parti għandu jinħareġ abbażi ta’ implimentazzjoni sodisfacenti tal-programm ekonomiku appoġġat mill-IMF.
   3.   Barraminnhekk, it-tieni u t-tielet parti għandhom jinħarġu abbażi ta’ implimentazzjoni sodisfaċenti tal-programm ekonomiku appoġġat mill-IMF u l-Pjan ta’ Azzjoni tal-Politika Ewropea tal-Viċinat bejn l-UE u l-Libanu u kwalunkwe miżura oħra miftiehma mal-Kummissjoni kif stipulat fl-Artikolu 2(1), u mhux qabel tliet xhur wara l-ħruġ tal-parti preċedenti.
   4.   Il-fondi għandhom jitħallsu lill-Banque du Liban esklussivament b’appoġġ għall-bżonnijiet finanzjarji tal-Libanu.
   Artikolu 4
   L-għajnuna finanzjarja Komunitarja għandha tiġi implimentata skond id-dispożizzjonijiet tar-Regolament tal-Kunsill (KE, Euratom) Nru 1605/25 tal-25 ta’ Ġunju 2002 rigward ir-Regolament Finanazjarju applikabbli għall-baġit ġenerali tal-Komunitajiet Ewropej (2) u r-regoli ta’ l-implimentazzjoni tiegħu. Partikolarment, il-Memorandum ta’ Fehim u l-Ftehimiet ta’ Għotja/Self ma’ l-awtoritajiet tal-Libanu għandhom jipprevedu miżuri xierqa mil-Libanu marbuta mal-prevenzjoni ta’ u l-ġlieda kontra, frodi, korruzzjoni u irregolaritajiet oħra li jinfluwenzaw l-għajnuna. Għandhom jipprevedu wkoll kontrolli mill-Kummissjonim inkluż mill-Uffiċċju Ewropew ta’ Kontra l-Frodi, bid-dritt li jsiru spezzjonijiet fuq il-post u spezzjonijiet u għal verifiki mill-Qorti ta’ l-Awdituri, fejn xieraq, sabiex jitwettqu fuq il-post.
   Artikolu 5
   Sal-31 ta’ Awwissu ta’ kull sena l-Kummissjoni għandha tissottometti rapport lill-Parlament Ewropew u lill-Kunsill, inkluż evalwazzjoni ta’ l-implimentazzjoni ta’ din id-Deċiżjoni fis-sena preċedenti. Ir-rapport għandu jindika l-konnessjoni bejn il-kundizzjonijiet ta’ politika stipulati fl-Artikolu 2(1), il-prestazzjoni ekonomika u fiskali kontinwa tal-Libanu, u d-deċiżjoni tal-Kummissjoni sabiex toħroġ il-partijiet tal-ħlas ta’ l-għajnuna.
   Artikolu 6
   Din id-Deċiżjoni għandha tibda jkollha effett fil-jum wara dak tal-pubblikazzjoni tagħha fil-Ġurnal Uffiċjali ta’ l-Unjoni Ewropea.

      Magħmul fi Brussell, 10 ta’ Diċembru 2007.

            Għall-Kunsill

            Il-President

         L. AMADO

      (1)  ĠU L 143, 30.5.2006, p. 2.

      (2)  ĠU L 248, 16.9.2002, p. 1. Ir-Regolament kif emendat bir-Regolament (KE, Euratom) Nru 1995/2006 (ĠU L 390, 30.12.2006, p. 1).


title: 2012/792/UE: Deċiżjoni tal-Kunsill tas- 6 ta’ Diċembru 2012 dwar il-konklużjoni tal-Ftehim fil-forma ta’ Skambju ta’ Ittri bejn l-Unjoni Ewropea u l-Brażil taħt l-Artikolu XXVIII tal-Ftehim Ġenerali dwar it-Tariffi u l-Kummerċ (GATT) 1994 relattivament għat-tibdil fil-konċessjonijiet fir-rigward tal-laħam tat-tjur ipproċessat previsti fl-Iskeda tal-UE annessa mal-GATT tal-1994, u tal-Ftehim fil-forma ta’ Skambju ta’ Ittri bejn l-Unjoni Ewropea u t-Tajlandja taħt l-Artikolu XXVIII tal-Ftehim Ġenerali dwar it-Tariffi u l-Kummerċ (GATT) 1994 relattivament għat-tibdil fil-konċessjonijiet fir-rigward tal-laħam tat-tjur ipproċessat previsti fl-Iskeda tal-UE annessa mal-GATT tal-1994

text:
               20.12.2012

               MT

               Il-Ġurnal Uffiċjali tal-Unjoni Ewropea

               L 351/47

         DEĊIŻJONI TAL-KUNSILL
   tas-6 ta’ Diċembru 2012
   dwar il-konklużjoni tal-Ftehim fil-forma ta’ Skambju ta’ Ittri bejn l-Unjoni Ewropea u l-Brażil taħt l-Artikolu XXVIII tal-Ftehim Ġenerali dwar it-Tariffi u l-Kummerċ (GATT) 1994 relattivament għat-tibdil fil-konċessjonijiet fir-rigward tal-laħam tat-tjur ipproċessat previsti fl-Iskeda tal-UE annessa mal-GATT tal-1994, u tal-Ftehim fil-forma ta’ Skambju ta’ Ittri bejn l-Unjoni Ewropea u t-Tajlandja taħt l-Artikolu XXVIII tal-Ftehim Ġenerali dwar it-Tariffi u l-Kummerċ (GATT) 1994 relattivament għat-tibdil fil-konċessjonijiet fir-rigward tal-laħam tat-tjur ipproċessat previsti fl-Iskeda tal-UE annessa mal-GATT tal-1994
   (2012/792/UE)
   IL-KUNSILL TAL-UNJONI EWROPEA,
   Wara li kkunsidra t-Trattat dwar il-Funzjonament tal-Unjoni Ewropea, u b’mod partikolari l-ewwel subparagrafu tal-Artikolu 207(4), flimkien mal-Artikolu 218(6)(a)(v) tiegħu,
   Wara li kkunsidra l-proposta mill-Kummissjoni Ewropea,
   Wara li kkunsidra l-kunsens tal-Parlament Ewropew,
   Billi:

               (1)

               Fil-25 ta’ Mejju 2009, il-Kunsill awtorizza lill-Kummissjoni sabiex tiftaħ negozjati taħt l-Artikolu XXVIII tal-GATT tal-1994 bil-għan li jiġu nnegozjati mill-ġdid il-konċessjonijiet dwar il-linji tariffarji għal-laħam tat-tjur taħt il-Kapitolu 16 tan-Nomenklatura Magħquda kif previst fl-Artikolu 1 tar-Regolament tal-Kunsill (KEE) Nru 2658/87 tat-23 ta’ Lulju 1987 dwar in-nomenklatura tat-tariffa u l-istatistika u dwar it-Tariffa Doganali Komuni (1) (“NM”).

               (2)

               Dawk in-negozjati wasslu għal Ftehimiet fil-forma ta’ skambji ta’ ittri inizjalati mat-Tajlandja fit-22 ta’ Novembru 2011 u mal-Brażil fis-7 ta’ Diċembru 2011 (minn hawn ’il quddiem “il-Ftehimiet”).

               (3)

               B’konformità mad-Deċiżjoni tal-Kunsill 2012/231/UE tat-23 ta’ April 2012 (2), il-Ftehimiet ġew iffirmati f’isem l-Unjoni fis-26 ta' Ġunju 2012 mal-Brażil u fit-18 ta' Ġunju mat-Tajlandja.

               (4)

               Il-Ftehimiet għandhom jiġu approvati,

         ADOTTA DIN ID-DEĊIŻJONI:
   Artikolu 1
   Il-Ftehim fil-forma ta’ Skambju ta’ Ittri bejn l-Unjoni Ewropea u l-Brażil taħt l-Artikolu XXVIII tal-Ftehim Ġenerali dwar it-Tariffi u l-Kummerċ (GATT) 1994 relattivament għat-tibdil fil-konċessjonijiet fir-rigward tal-laħam tat-tjur ipproċessat previsti fl-Iskeda tal-UE annessa mal-GATT tal-1994, u l-Ftehim fil-forma ta’ Skambju ta’ Ittri bejn l-Unjoni Ewropea u t-Tajlandja taħt l-Artikolu XXVIII tal-Ftehim Ġenerali dwar it-Tariffi u l-Kummerċ (GATT) 1994 relattivament għat-tibdil fil-konċessjonijiet fir-rigward tal-laħam tat-tjur ipproċessat previsti fl-Iskeda tal-UE annessa mal-GATT tal-1994 huma b’dan approvati f’isem l-Unjoni.
   It-testi tal-Ftehimiet huma mehmużin ma’ din id-Deċiżjoni.
   Artikolu 2
   Il-President tal-Kunsill għandu, f’isem l-Unjoni, jagħti n-notifiki previsti fil-Ftehimiet.
   Artikolu 3
   Din id-Deċiżjoni għandha tidħol fis-seħħ fil-jum wara dak tal-adozzjoni tagħha.

      Magħmul fi Brussell, is-6 ta’ Diċembru 2012.

            Għall-Kunsill

            Il-President

         S. CHARALAMBOUS

      (1)  ĠU L 256, 7.9.1987, p. 1.

      (2)  ĠU L 117, 1.5.2012, p. 1.
    ---documentbreak---

               20.12.2012

               MT

               Il-Ġurnal Uffiċjali tal-Unjoni Ewropea

               L 351/48

         FTEHIM
   fil-forma ta’ Skambju ta’ Ittri bejn l-Unjoni Ewropea u l-Brażil taħt l-Artikolu XXVIII tal-Ftehim Ġenerali dwar it-Tariffi u l-Kummerċ (GATT) 1994 relattivament għat-tibdil fil-konċessjonijiet fir-rigward tal-laħam tat-tjur ipproċessat previsti fl-Iskeda tal-UE annessa mal-GATT tal-1994
   Ġinevra, 26 ta’ Ġunju 2012
   Sinjur,
   Wara negozjati li saru taħt l-Artikolu XXVIII tal-Ftehim Ġenerali dwar it-Tariffi u l-Kummerċ (GATT) 1994, relattivament għat-tibdil fil-konċessjonijiet tal-UE fir-rigward tal-laħam tat-tjur ipproċessat, għandi l-unur nipproponi dan li ġej:

               1.

               L-Unjoni Ewropea għandha ddaħħal fl-Iskeda tagħha t-tibdil li ġej:

                           Ir-rata konsolidata tad-dazju għall-prodotti li jaqgħu fi ħdan il-linji bin-numru 1602 3211, 1602 3230 u 1602 3290 għandha tkun ta’ EUR 2 765 għal kull tunnellata.

                           Għall-prodotti li jaqgħu fi ħdan il-linja bin-numru 1602 3211 tinfetaħ kwota tariffarja ta’ 16 140 tunnellata, li 15 800 tunnellata minnhom għandhom jiġu allokati lill-Brażil. Ir-rata fil-kwota għandha tkun ta’ EUR 630 għal kull tunnellata.

                           Għall-prodotti li jaqgħu fi ħdan il-linja bin-numru 1602 3230 tinfetaħ kwota tariffarja ta’ 79 705 tunnellata, li 62 905 tunnellata minnhom għandhom jiġu allokati lill-Brażil. Ir-rata fil-kwota għandha tkun ta’ 10,9 %.

                           Għall-prodotti li jaqgħu fi ħdan il-linja bin-numru 1602 3290 tinfetaħ kwota tariffarja ta’ 2 865 tunnellata, li 295 tunnellata minnhom għandhom jiġu allokati lill-Brażil. Ir-rata fil-kwota għandha tkun ta’ 10,9 %.

               2.

               L-importazzjonijiet taħt il-kwoti tariffarji msemmija fil-paragrafu 1 għandhom isiru fuq il-bażi ta’ ċertifikati tal-oriġini maħruġin b’mod mhux diskriminatorju mill-awtoritajiet kompetenti tal-Brażil.

               3.

               Jistgħu jsiru konsultazzjonijiet, fuq talba ta’ waħda mill-Partijiet, fi kwalunkwe mument fir-rigward ta’ kwalunkwe materja msemmija hawn fuq.

         Napprezza jekk tikkonferma li l-Gvern tiegħek jaqbel mal-kontenut ta’ din l-ittra. Jekk dan huwa l-każ, din l-ittra u l-konferma tiegħek flimkien għandhom jikkostitwixxu Ftehim fil-forma ta’ Skambju ta’ Ittri bejn l-Unjoni Ewropea u l-Brażil.
   L-Unjoni Ewropea u l-Brażil għandhom jinnotifikaw lil xulxin bit-tlestija tal-proċeduri interni tagħhom għad-dħul fis-seħħ tal-Ftehim. Il-Ftehim għandu jidħol fis-seħħ 14-il (erbatax-il) jum wara d-data tal-aħħar notifika.
   Nassigurak, Sinjur, mill-ikbar stima li għandi lejk.
   Съставено в Женева на
   Hecho en Ginebra, el
   V Ženevě dne
   Udfærdiget i Geneve, den
   Geschehen zu Genf am
   Genf,
   Έγινε στη Γενεύη, στις
   Done at Geneva,
   Fait à Genève, le
   Fatto a Ginevra, addì
   Ženēvā,
   Priimta Ženevoje,
   Kelt Genfben,
   Magħmul f’Ġinevra,
   Gedaan te Genève,
   Sporządzono w Genewie dnia
   Feito em Genebra,
   Întocmit la Geneva, la
   V Ženeve
   V Ženevi,
   Tehty Genevessä,
   Utfärdat i Genève den

      За Европейския съюз
      Por la Unión Europea
      Za Evropskou unii
      For Den Europæiske Union
      Für die Europäische Union
      Euroopa Liidu nimel
      Гια την Ευρωπαϊκή Ένωση
      For the European Union
      Pour l’Union européenne
      Per l’Unione europea
      Eiropas Savienības vārdā –
      Europos Sąjungos vardu
      Az Európai Unió részéről
      Għall-Unjoni Ewropea
      Voor de Europese Unie
      W imieniu Unii Europejskiej
      Pela União Europeia
      Pentru Uniunea Europeană
      Za Európsku úniu
      Za Evropsko unijo
      Euroopan unionin puolesta
      För Europeiska unionen

   Ġinevra, 26 ta’ Ġunju 2012
   Sinjur,
   Għandi l-unur ngħarrfek li rċevejt l-ittra tiegħek tas-26 ta’ Ġunju 2012, li tinqara kif ġej:
   “Wara negozjati li saru taħt l-Artikolu XXVIII tal-Ftehim Ġenerali dwar it-Tariffi u l-Kummerċ (GATT) 1994, relattivament għat-tibdil fil-konċessjonijiet tal-UE fir-rigward tal-laħam tat-tjur ipproċessat, għandi l-unur nipproponi dan li ġej:

               1.

               L-Unjoni Ewropea għandha ddaħħal fl-Iskeda tagħha t-tibdil li ġej:

                           Ir-rata konsolidata tad-dazju għall-prodotti li jaqgħu fi ħdan il-linji bin-numru 1602 3211, 1602 3230 u 1602 3290 għandha tkun ta’ EUR 2 765 għal kull tunnellata.

                           Għall-prodotti li jaqgħu fi ħdan il-linja bin-numru 1602 3211 tinfetaħ kwota tariffarja ta’ 16 140 tunnellata, li 15 800 tunnellata minnhom għandhom jiġu allokati lill-Brażil. Ir-rata fil-kwota għandha tkun ta’ EUR 630 għal kull tunnellata.

                           Għall-prodotti li jaqgħu fi ħdan il-linja bin-numru 1602 3230 tinfetaħ kwota tariffarja ta’ 79 705 tunnellata, li 62 905 tunnellata minnhom għandhom jiġu allokati lill-Brażil. Ir-rata fil-kwota għandha tkun ta’ 10,9 %.

                           Għall-prodotti li jaqgħu fi ħdan il-linja bin-numru 1602 3290 tinfetaħ kwota tariffarja ta’ 2 865 tunnellata, li 295 tunnellata minnhom għandhom jiġu allokati lill-Brażil. Ir-rata fil-kwota għandha tkun ta’ 10,9 %.

               2.

               L-importazzjonijiet taħt il-kwoti tariffarji msemmija fil-paragrafu 1 għandhom isiru fuq il-bażi ta’ ċertifikati tal-oriġini maħruġin b’mod mhux diskriminatorju mill-awtoritajiet kompetenti tal-Brażil.

               3.

               Jistgħu jsiru konsultazzjonijiet, fuq talba ta’ waħda mill-Partijiet, fi kwalunkwe mument fir-rigward ta’ kwalunkwe materja msemmija hawn fuq.

         Napprezza jekk tikkonferma li l-Gvern tiegħek jaqbel mal-kontenut ta’ din l-ittra. Jekk dan huwa l-każ, din l-ittra u l-konferma tiegħek flimkien għandhom jikkostitwixxu Ftehim fil-forma ta’ Skambju ta’ Ittri bejn l-Unjoni Ewropea u l-Brażil.
   L-Unjoni Ewropea u l-Brażil għandhom jinnotifikaw lil xulxin bit-tlestija tal-proċeduri interni tagħhom għad-dħul fis-seħħ tal-Ftehim. Il-Ftehim għandu jidħol fis-seħħ 14-il (erbatax-il) jum wara d-data tal-aħħar notifika.”
   B’dan għandi l-unur nesprimi l-qbil tal-Gvern tiegħi ma’ din l-ittra.
   Feito em Genebra,
   Съставено в Женева на
   Hecho en Ginebra, el
   V Ženevě dne
   Udfærdiget i Geneve, den
   Geschehen zu Genf am
   Genf,
   Έγινε στη Γενεύη, στις
   Done at Geneva,
   Fait à Genève, le
   Fatto a Ginevra, addì
   Ženēvā,
   Priimta Ženevoje,
   Kelt Genfben,
   Magħmul f’Ġinevra,
   Gedaan te Genève,
   Sporządzono w Genewie dnia
   Întocmit la Geneva, la
   V Ženeve
   V Ženevi,
   Tehty Genevessä,
   Utfärdat i Genève den

      Pelo Brasil
      За Бразилия
      Por Brasil
      Za Brazílii
      For Brasilien
      Für Brasilien
      Brasiilia nimel
      Για τη Βραζιλία
      For Brazil
      Pour le Brésil
      Per il Brasile
      Brazīlijas vārdā –
      Brazilijos vardu
      Brazília részéről
      Għall-Brażil
      Voor Brazilië
      W imieniu Brazylii
      Pentru Brazilia
      Za Brazíliu
      Za Brazilijo
      Brasilian puolesta
      För Brasilien

 ---documentbreak--- NA ---documentbreak---

               20.12.2012

               MT

               Il-Ġurnal Uffiċjali tal-Unjoni Ewropea

               L 351/52

         TRADUZZJONI

      FTEHIM

      fil-forma ta’ Skambju ta’ Ittri bejn l-Unjoni Ewropea u t-Tajlandja taħt l-Artikolu XXVIII tal-Ftehim Ġenerali dwar it-Tariffi u l-Kummerċ (GATT) 1994 relattivament għat-tibdil fil-konċessjonijiet fir-rigward tal-laħam tat-tjur ipproċessat previsti fl-Iskeda tal-UE annessa mal-GATT tal-1994

   Brussell, it-18 ta’ Ġunju 2012
   Sinjur,
   Wara negozjati li saru taħt l-Artikolu XXVIII tal-Ftehim Ġenerali dwar it-Tariffi u l-Kummerċ (GATT) 1994, relattivament għat-tibdil fil-konċessjonijiet tal-UE fir-rigward tal-laħam tat-tjur ipproċessat, għandi l-unur nipproponi dan li ġej:

               1.

               L-Unjoni Ewropea għandha ddaħħal fl-Iskeda tagħha t-tibdil li ġej:

                           Ir-rata konsolidata tad-dazju għall-prodotti li jaqgħu fi ħdan il-linji bin-numru 1602 3230, 1602 3290 u 1602 39 għandha tkun ta’ EUR 2 765 għal kull tunnellata.

                           Għall-prodotti li jaqgħu fi ħdan il-linja bin-numru 1602 3230 tinfetaħ kwota tariffarja ta’ 79 705 tunnellata, li 14 000 tunnellata minnhom għandhom jiġu allokati lit-Tajlandja. Ir-rata fil-kwota għandha tkun ta’ 10,9 %.

                           Għall-prodotti li jaqgħu fi ħdan il-linja bin-numru 1602 3290 tinfetaħ kwota tariffarja ta’ 2 865 tunnellata, li 2 100 tunnellata minnhom għandhom jiġu allokati lit-Tajlandja. Ir-rata fil-kwota għandha tkun ta’ 10,9 %.

                           Għall-prodotti li jaqgħu fi ħdan il-linja bin-numru 1602 3921 tinfetaħ kwota tariffarja ta’ 10 tunnellati allokati lit-Tajlandja. Ir-rata fil-kwota għandha tkun ta’ EUR 630 għal kull tunnellata.

                           Għall-prodotti li jaqgħu fi ħdan il-linja bin-numru 1602 3929 tinfetaħ kwota tariffarja ta’ 13 720 tunnellata, li 13 500 tunnellata minnhom għandhom jiġu allokati lit-Tajlandja. Ir-rata fil-kwota għandha tkun ta’ 10,9 %.

                           Għall-prodotti li jaqgħu fi ħdan il-linja bin-numru 1602 3940 tinfetaħ kwota tariffarja ta’ 748 tunnellata, li 600 tunnellata minnhom għandhom jiġu allokati lit-Tajlandja. Ir-rata fil-kwota għandha tkun ta’ 10,9 %.

                           Għall-prodotti li jaqgħu fi ħdan il-linja bin-numru 1602 3980 tinfetaħ kwota tariffarja ta’ 725 tunnellata, li 600 tunnellata minnhom għandhom jiġu allokati lit-Tajlandja. Ir-rata fil-kwota għandha tkun ta’ 10,9 %.

               2.

               L-importazzjonijiet taħt il-kwoti tariffarji msemmija fil-paragrafu 1 għandhom isiru fuq il-bażi ta’ ċertifikati tal-oriġini maħruġin b’mod mhux diskriminatorju mill-awtoritajiet kompetenti tat-Tajlandja.

               3.

               Jistgħu jsiru konsultazzjonijiet, fuq talba ta’ waħda mill-Partijiet, fi kwalunkwe mument fir-rigward ta’ kwalunkwe materja msemmija hawn fuq.

         Napprezza jekk tikkonferma li l-Gvern tiegħek jaqbel mal-kontenut ta’ din l-ittra. Jekk dan huwa l-każ, din l-ittra u l-konferma tiegħek flimkien għandhom jikkostitwixxu Ftehim fil-forma ta’ Skambju ta’ Ittri bejn l-Unjoni Ewropea u t-Tajlandja.
   L-Unjoni Ewropea u t-Tajlandja għandhom jinnotifikaw lil xulxin bit-tlestija tal-proċeduri interni tagħhom għad-dħul fis-seħħ tal-Ftehim. Il-Ftehim għandu jidħol fis-seħħ 14-il (erbatax-il) jum wara d-data tal-aħħar notifika.
   Nassigurak, Sinjur, mill-ikbar stima li għandi lejk.

         Għall-Unjoni Ewropea

   Brussell, it-18 ta’ Ġunju 2012
   Sinjur,
   Għandi l-unur ngħarrfek li rċevejt l-ittra tiegħek tat-18 ta’ Ġunju 2012, li tinqara kif ġej:
   “Wara negozjati li saru taħt l-Artikolu XXVIII tal-Ftehim Ġenerali dwar it-Tariffi u l-Kummerċ (GATT) 1994, relattivament għat-tibdil fil-konċessjonijiet tal-UE fir-rigward tal-laħam tat-tjur ipproċessat, għandi l-unur nipproponi dan li ġej:

               1.

               L-Unjoni Ewropea għandha ddaħħal fl-Iskeda tagħha t-tibdil li ġej:

                           Ir-rata konsolidata tad-dazju għall-prodotti li jaqgħu fi ħdan il-linji bin-numru 1602 3230, 1602 3290 u 1602 39 għandha tkun ta’ EUR 2 765 għal kull tunnellata.

                           Għall-prodotti li jaqgħu fi ħdan il-linja bin-numru 1602 3230 tinfetaħ kwota tariffarja ta’ 79 705 tunnellata, li 14 000 tunnellata minnhom għandhom jiġu allokati lit-Tajlandja. Ir-rata fil-kwota għandha tkun ta’ 10,9 %.

                           Għall-prodotti li jaqgħu fi ħdan il-linja bin-numru 1602 3290 tinfetaħ kwota tariffarja ta’ 2 865 tunnellata, li 2 100 tunnellata minnhom għandhom jiġu allokati lit-Tajlandja. Ir-rata fil-kwota għandha tkun ta’ 10,9 %.

                           Għall-prodotti li jaqgħu fi ħdan il-linja bin-numru 1602 3921 tinfetaħ kwota tariffarja ta’ 10 tunnellati allokati lit-Tajlandja. Ir-rata fil-kwota għandha tkun ta’ EUR 630 għal kull tunnellata.

                           Għall-prodotti li jaqgħu fi ħdan il-linja bin-numru 1602 3929 tinfetaħ kwota tariffarja ta’ 13 720 tunnellata, li 13 500 tunnellata minnhom għandhom jiġu allokati lit-Tajlandja. Ir-rata fil-kwota għandha tkun ta’ 10,9 %.

                           Għall-prodotti li jaqgħu fi ħdan il-linja bin-numru 1602 3940 tinfetaħ kwota tariffarja ta’ 748 tunnellata, li 600 tunnellata minnhom għandhom jiġu allokati lit-Tajlandja. Ir-rata fil-kwota għandha tkun ta’ 10,9 %.

                           Għall-prodotti li jaqgħu fi ħdan il-linja bin-numru 1602 3980 tinfetaħ kwota tariffarja ta’ 725 tunnellata, li 600 tunnellata minnhom għandhom jiġu allokati lit-Tajlandja. Ir-rata fil-kwota għandha tkun ta’ 10,9 %.

               2.

               L-importazzjonijiet taħt il-kwoti tariffarji msemmija fil-paragrafu 1 għandhom isiru fuq il-bażi ta’ ċertifikati tal-oriġini maħruġin b’mod mhux diskriminatorju mill-awtoritajiet kompetenti tat-Tajlandja.

               3.

               Jistgħu jsiru konsultazzjonijiet, fuq talba ta’ waħda mill-Partijiet, fi kwalunkwe mument fir-rigward ta’ kwalunkwe materja msemmija hawn fuq.

         Napprezza jekk tikkonferma li l-Gvern tiegħek jaqbel mal-kontenut ta’ din l-ittra. Jekk dan huwa l-każ, din l-ittra u l-konferma tiegħek flimkien għandhom jikkostitwixxu Ftehim fil-forma ta’ Skambju ta’ Ittri bejn l-Unjoni Ewropea u t-Tajlandja.
   L-Unjoni Ewropea u t-Tajlandja għandhom jinnotifikaw lil xulxin bit-tlestija tal-proċeduri interni tagħhom għad-dħul fis-seħħ tal-Ftehim. Il-Ftehim għandu jidħol fis-seħħ 14 (erbatax-il) jum wara d-data tal-aħħar notifika.”
   B’dan għandi l-unur nesprimi l-qbil tal-Gvern tiegħi ma’ din l-ittra.

         Għar-Renju tat-Tajlandja


title: Deċiżjoni tal-Kumitat Politiku u ta’ Sigurtà ATALANTA/3/2009 tal- 21 ta’ April 2009 dwar l-istabbiliment tal-Kumitat ta’ Kontributuri għall-operazzjoni militari tal-Unjoni Ewropea bi ħsieb ta’ kontribut għad-deterrenza, il-prevenzjoni u t-trażżin tal-atti ta’ piraterija u ta’ serq bl-użu tal-armi ‘l barra mix-xtut tas-Somalja (Atalanta)

text:
               6.5.2009

               MT

               Il-Ġurnal Uffiċjali tal-Unjoni Ewropea

               L 112/9

         DEĊIŻJONI TAL-KUMITAT POLITIKU U TA’ SIGURTÀ ATALANTA/3/2009
   tal-21 ta’ April 2009
   dwar l-istabbiliment tal-Kumitat ta’ Kontributuri għall-operazzjoni militari tal-Unjoni Ewropea bi ħsieb ta’ kontribut għad-deterrenza, il-prevenzjoni u t-trażżin tal-atti ta’ piraterija u ta’ serq bl-użu tal-armi ‘l barra mix-xtut tas-Somalja (Atalanta)
   (2009/369/PESK)
   IL-KUMITAT POLITIKU U TA’ SIGURTÀ,
   Wara li kkunsidra t-Trattat dwar l-Unjoni Ewropea u, b’mod partikolari t-tielet subparagrafu tal-Artikolu 25 tiegħu,
   Wara li kkunsidra l-Azzjoni Konġunta tal-Kunsill 2008/851/PESK tal-10 ta’ Novembru 2008 dwar l-operazzjoni militari tal-Unjoni Ewropea bil-ħsieb ta’ kontribut għad-deterrenza, il-prevenzjoni u t-trażżin tal-atti ta’ piraterija u ta’ serq bl-użu tal-armi ‘l barra mix-xtut tas-Somalja (1) (Atalanta), u b’mod partikolari l-Artikolu 10(5) tagħha,
   Billi:

               (1)

               Skont l-Artikolu 10(5) tal-Azzjoni Konġunta 2008/851/PESK, il-Kunsill awtorizza lill-Kumitat Politiku u ta’ Sigurtà (KPS) sabiex jieħu deċiżjonijiet rilevanti għall-istabbiliment ta’ Kumitat ta’ Kontributuri (KK) għall-Operazzjoni Atalanta.

               (2)

               Il-Konklużjonijiet tal-Kunsill Ewropew ta’ Nizza tas-7, t-8 u d-9 ta’ Diċembru 2000 u dawk ta’ Brussell tal-24 u l-25 ta’ Ottubru 2002 stabbilixxew l-arranġamenti għall-parteċipazzjoni ta’ Stati terzi f’operazzjonijiet ta’ maniġġar ta’ kriżijiet u fl-istabbiliment ta’ KK.

               (3)

               Il-KK ser ikollu rwol ċentrali fil-ġestjoni ta’ kuljum tal-Operazzjoni Atalanta. Huwa ser ikun il-forum prinċipali fejn l-Istati kontribwenti kollettivament jindirizzaw kwistjonijiet relatati mal-impjieg tal-forzi tagħhom fl-Operazzjoni. Il-KPS, li jeżerċita l-kontroll politiku u d-direzzjoni strateġika tal-Operazzjoni, ser jieħu kont tal-opinjonijiet espressi mill-KK.

               (4)

               Skont l-Artikolu 6 tal-Protokoll dwar il-pożizzjoni tad-Danimarka anness għat-Trattat dwar l-Unjoni Ewropea u għat-Trattat li jistabbilixxi l-Komunità Ewropea, id-Danimarka ma tipparteċipax fl-elaborazzjoni u l-implementazzjoni ta’ deċiżjonijiet u azzjonijiet tal-Unjoni Ewropea li jkollhom implikazzjonijiet ta’ difiża,

         IDDEĊIEDA KIF ĠEJ:
   Artikolu 1
   Stabbiliment u termini ta’ referenza
   Huwa b’dan stabbilit Kumitat ta’ Kontributuri (KK) għall-operazzjoni militari tal-Unjoni Ewropea bi ħsieb ta’ kontribut għad-deterrenza, il-prevenzjoni u t-trażżin tal-atti ta’ piraterija u ta’ serq bl-użu tal-armi ‘l barra mix-xtut tas-Somalja (Atalanta). It-termini ta’ referenza tiegħu huma stabbiliti fil-Konklużjonijiet tal-Kunsill Ewropew ta’ Nizza ta’ Diċembru 2000 u dawk ta’ Brussell ta’ Ottubru 2002.
   Artikolu 2
   Kompożizzjoni
   1.   Il-membri tal-KK għandhom ikunu kif ġej:

               —

               rappreżentanti tal-Istati Membri kollha,

               —

               rappreżentanti tal-Istati terzi parteċipanti fl-Operazzjoni u li jipprovdu kontributi militari sinifikattivi, kif imsemmi fl-Anness.

         2.   Il-Kmandant tal-Operazzjoni tal-UE, id-Direttur Ġenerali tal-Persunal Militari tal-Unjoni Ewropea, jew ir-rappreżentanti tagħhom u r-rappreżentanti tal-Kummissjoni għandhom jattendu l-laqgħat tal-KK.
   3.   Jistgħu jiġu mistiedna terzi persuni għal partijiet rilevanti tad-diskussjoni, skont il-każ.
   Artikolu 3
   Presidenza
   Mingħajr preġudizzju għall-prerogattivi tal-Presidenza, il-KK għandu jkun ippresjedut mis-Segretarju Ġenerali/Rappreżentant Għoli jew mir-rappreżentant tiegħu f’konsultazzjoni mill-qrib mal-Presidenza u mal-President tal-Kumitat Militari tal-Unjoni Ewropea (CEUMC) jew mir-rappreżentant tiegħu.
   Artikolu 4
   Laqgħat
   1.   Il-KK għandu jitlaqqa’ mill-President tiegħu fuq bażi regolari. Fejn iċ-ċirkostanzi jitolbu hekk, jistgħu jissejħu laqgħat ta’ emerġenza fuq l-inizjattiva tal-President, jew fuq it-talba ta’ membru.
   2.   Il-President tal-KK għandu jiċċirkola minn qabel aġenda provviżorja u dokumenti relatati mal-laqgħa. Għandu jiġi ċċirkolat suċċint wara kull laqgħa tal-proċedimenti tal-laqgħat.
   Artikolu 5
   Proċedura
   1.   Ħlief kif previst fil-paragrafu 3 u mingħajr preġudizzju għall-kompetenzi tal-KPS u għar-responsabbiltajiet tal-Kmandant tal-Operazzjoni tal-UE,

               —

               għandha tkun neċessarja l-unanimità tar-rappreżentanti tal-Istati li jikkontribwixxu għall-Operazzjoni sabiex il-KK jieħu deċiżjonijiet dwar il-ġestjoni ta’ kuljum tal-Operazzjoni,

               —

               għandha tkun neċessarja l-unanimità tal-membri tal-KK sabiex il-KK jagħmel rakkomandazzjonijiet dwar aġġustamenti possibbli għall-ippjanar operattiv, inklużi aġġustamenti possibbli għall-objettivi.

         L-astensjoni ta’ membru m’għandhiex tipprekludi l-unanimità.
   2.   Il-President għandu jistabbilixxi li l-maġġoranza tar-rappreżentanti tal-Istati intitolati li jieħdu sehem fil-deliberazzjonijiet tkun preżenti.
   3.   Il-kwistjonijiet proċedurali kollha għandhom jiġu riżolti b’maġġoranza sempliċi tal-membri preżenti fil-laqgħa.
   4.   Id-Danimarka m’għandha tieħu sehem f’ebda deċiżjoni tal-KK.
   Artikolu 6
   Kunfidenzjalità
   1.   Ir-Regolamenti tal-Kunsill dwar is-Sigurtà għandhom japplikaw għal-laqgħat u l-proċedimenti tal-KK. B’mod partikolari, ir-rappreżentanti fil-KK għandhom ikunu fil-pussess ta’ awtorizzazzjonijiet ta’ sigurtà adegwati.
   2.   Id-deliberazzjonijiet tal-KK għandhom ikunu koperti mill-obbligu ta’ segretezza professjonali, ħlief meta l-KK b’mod unanimu jiddeċiedi mod ieħor.
   Artikolu 7
   Dħul fis-seħħ
   Din id-Deċiżjoni għandha tidħol fis-seħħ fil-jum tal-adozzjoni tagħha.

      Magħmula fi Brussell, 21 ta’ April 2009

            Għall-Kumitat Politiku u ta’ Sigurtà

            Il-President

         I. ŠRÁMEK

      (1)  ĠU L 301, 12.11.2008, p. 33.


title: Deċiżjoni tal-Kunsill (UE) 2016/2267 tas-6 ta' Diċembru 2016 li temenda d-Deċiżjoni 1999/70/KE dwar l-awdituri esterni tal-banek ċentrali nazzjonali, fir-rigward tal-awdituri esterni ta' Banc Ceannais na hÉireann/il-Bank Ċentrali tal-Irlanda

text:
               16.12.2016

               MT

               Il-Ġurnal Uffiċjali tal-Unjoni Ewropea

               L 342/32

         DEĊIŻJONI TAL-KUNSILL (UE) 2016/2267
   tas-6 ta' Diċembru 2016
   li temenda d-Deċiżjoni 1999/70/KE dwar l-awdituri esterni tal-banek ċentrali nazzjonali, fir-rigward tal-awdituri esterni ta' Banc Ceannais na hÉireann/il-Bank Ċentrali tal-Irlanda
   IL-KUNSILL TAL-UNJONI EWROPEA,
   Wara li kkunsidra l-Protokoll Nru 4 dwar l-Istatut tas-Sistema Ewropea ta' Banek Ċentrali u tal-Bank Ċentrali Ewropew, anness għat-Trattat dwar l-Unjoni Ewropea u għat-Trattat dwar il-Funzjonament tal-Unjoni Ewropea, u b'mod partikolari l-Artikolu 27.1 tiegħu,
   Wara li kkunsidra r-Rakkomandazzjoni tal-Bank Ċentrali Ewropew tat-28 ta' Ottubru 2016 lill-Kunsill tal-Unjoni Ewropea dwar l-awdituri esterni tal-Bank Ċentrali tal-Irlanda (BĊE/2016/29) (1),
   Billi:

               (1)

               Il-kontijiet tal-Bank Ċentrali Ewropew (BĊE) u tal-banek ċentrali nazzjonali tal-Istati Membri li l-munita tagħhom hija l-euro jridu jiġu vverifikati minn awdituri esterni indipendenti rrakkomandati mill-Kunsill Governattiv tal-BĊE u approvati mill-Kunsill.

               (2)

               Il-mandat tal-awdituri esterni ta' Banc Ceannais na hÉireann/il-Bank Ċentrali tal-Irlanda skada wara l-verifika għas-sena finanzjarja 2015. Għalhekk huwa meħtieġ li jinħatru awdituri esterni mis-sena finanzjarja 2016.

               (3)

               Banc Ceannais na hÉireann/il-Bank Ċentrali tal-Irlanda għażel lil Mazars bħala l-awdituri esterni tiegħu għas-snin finanzjarji 2016 sa 2020.

               (4)

               Il-Kunsill Governattiv tal-BĊE rrakkomanda li Mazars jinħatru bħala l-awdituri esterni ta' Banc Ceannais na hÉireann/il-Bank Ċentrali tal-Irlanda għas-snin finanzjarji 2016 sa 2020.

               (5)

               Wara r-rakkomandazzjoni tal-Kunsill Governattiv tal-BĊE, jenħtieġ li d-Deċiżjoni tal-Kunsill 1999/70/KE (2) tiġi emendata skont dan,

         ADOTTA DIN ID-DEĊIŻJONI:
   Artikolu 1
   Fl-Artikolu 1 tad-Deċiżjoni 1999/70/KE, il-paragrafu 5 huwa sostitwit b'dan li ġej:

      “5.   Mazars huma b'dan approvati bħala l-awdituri esterni ta' Banc Ceannais na hÉireann/il-Bank Ċentrali tal-Irlanda għas-snin finanzjarji 2016 sa 2020.”.

   Artikolu 2
   Din id-Deċiżjoni għandha ssir effettiva fid-data tan-notifika tagħha.
   Artikolu 3
   Din id-Deċiżjoni hija indirizzata lill-BĊE.

      Magħmul fi Brussell, is-6 ta' Diċembru 2016.

            Għall-Kunsill

            Il-President

         P. KAŽIMÍR

      (1)  ĠU C 413, 10.11.2016, p. 1.

      (2)  Id-Deċiżjoni tal-Kunsill 1999/70/KE tal- 25 ta' Jannar 1999 dwar l-awdituri esterni tal-banek ċentrali nazzjonali (ĠU L 22, 29.1.1999, p. 69).


title: Id-Deċiżjoni tal-Kummissjoni tal-11 ta' Lulju 2001 li tistabbilixxi kumitat konsultattiv, li għandu jkun magħruf bħala Il-Forum Ewropew dwar l-Enerġija u t-Trasport (notifikat taħt id-dokument numru K(2001) 1843)

text:
Avviż Legali Importanti

|

32001D0546

Official Journal L 195 , 19/07/2001 P. 0058 - 0060

		Id-Deċiżjoni tal-Kummissjonital-11 ta' Lulju 2001li tistabbilixxi kumitat konsultattiv, li għandu jkun magħruf bħala "Il-Forum Ewropew dwar l-Enerġija u t-Trasport"(notifikat taħt id-dokument numru K(2001) 1843)(2001/546/KE)IL-KUMMISJONI TAL-KOMUNITAJIET EWROPEJ,Wara li kkunsidrat it-Trattat li jistabbilixxi l-Komunità Ewropea,Billi:(1) Il-konklużjonijiet tal-Kunsill tat-Trasport ta' l-20 ta' Settembru 2000 [1] sejjaħ lill-Kummissjoni sabiex tissottomettti proposta mingħajr dewmien għall-istabbiliment ta' Forum Ewropew fil-Kummissjoni li jikkonsisti f'rappreżentanti tas-settur konċernat sabiex jeżamina l-fatturi kollha li jaffettwaw il-kompetitittività tat-trasport u sabiex jikkunsidra aġġustamenti fl-istrutturi f'dan is-settur. Il-proposta għandha tqis b'mod xieraq l-għajnijiet soċjali, ambjentali u tas-sigurtà.(2) Il-mandat tal-Kumitat Konsultattiv ta' l-Enerġija stabbilit skond id-Deċiżjoni tal-Kummissjoni Nru 96/642 [2] tat-8 ta' Novembru 1996 skada fi Frar ta' l-2001.(3) Minħabba l-ħtieġa ta' korp konsultattiv ta' diskussjoni kompost minn individwi kkwalifikati biex jeżaminaw firxa wiesgħa ta' kwistjonijiet li għandhom x'jaqsmu mal-politika ta' l-enerġija u tat-trasport, il-Kummissjoni tipproponi li tistabbilixxi Forum Ewropew dwar l-Enerġija u t-Trasport.(4) Meta wieħed iqis l-interdipendenza tal-politika ta' l-enerġija u tat-trasport u l-ħtieġa li dawn jiġu allineajati flimkien, ikun utli u xieraq li r-rappreżentanti ta' l-industriji ta' l-enerġija u tat-trasport jinghaqdu flimkien fi ħdan korp wieħed.(5) Dan id-djalogu għandu jippermetti lill-Kummissjoni sabiex tiġbor opinjonijiet dwar kull inizjattiva tal-Kummissjoni fil-qasam tal-politika ta' l-enerġija u t-trasport u b'hekk tibbenifika minn opinjoni esperta ta' ċentru ta' monitoraġġ.(6) Dan il-forum għandu jiġi stabbilit, il-mandat tiegħu għandu jiġi definit u l-amministrazzjoni tiegħu għandha tiġi organizzata.ADOTTAT DIN ID-DEĊIŻJONI:Artikolu 11. Għandu jiġi stabbilit kumitat konsultattiv magħruf bħala "Il-Forum Ewropew dwar l-Enerġija u t-Trasport", hawnhekk iżjed 'il quddiem imsejjaħ "il-Forum", fil-Kummissjoni.2. Il-Forum għandu jkun kompost minn individwi kkwalifikati kompetenti biex jikkunsidraw kwistjonijiet relatati ma' l-enerġija u t-trasport kif ukoll l-interazzjoni bejn dawn iż-żewġ linji ta' politika. Għandu jinkludi rappreżentanti ta' l-operaturi, il-manifatturi u l-amministraturi ta' networks u infrastrutturi, l-utenti tat-trasport u konsumaturi tal-enerġija, tat-trade unions, l-assocjazzjonijiet tal-harsien ambjentali u tas-sigurtà u d-dinja akkademika.Artikolu 2Missjoni1. Il-Kummissjoni tista' tikkonsulta lill-Forum dwar kull kwistjoni relatata mal-politika ta' l-UE dwar l-enerġija u t-trasport.2. Il-Forum għandu jaġixxi bħala ċentru ta' monitoraġġ għall-politika ta' l-enerġija u tat-trasport, b'mod partikolari għar-rigward tal-kompetitittività u l-aġġustamenti strutturali f'dawn is-setturi, filwaqt li jqis b'mod xieraq il-fatturi ambjentali, soċjali u tas-sigurtà. Huwa jkun meħtieġ wkoll, jekk dan ikun hemm bżonn, sabiex jeżamina kull kwistjoni ta' interess kurrenti li tista' tinqala' fl-oqsma ta' l-enerġija u tat-trasport.3. Il-Forum għandu jipprovdi lill-Kummissjoni b'opinjonijiet jew rapporti fuq talba tal-Kummissjoni jew fuq l-inizzjattiva tiegħu stess. Id-deliberazzjonijiet tal-Forum ma għandhomx ikunu soġġetti għal xi votazzjoni. Il-Kummissjoni tista' tistabbilixxi terminu għas-sottomissjoni ta' xi opinjoni jew rapport li hija titlob lill-Forum.Artikolu 3Kompożizzjoni, ħatra1. Il-Forum għandu jkollu 34 membru sħiħ.2. It-tqassim tal-membri għandu jkun kif ġej:- disa' membri li jirrappreżentaw lill-operaturi (produtturi tal-enerġija u trasportaturi fuq l-art, bil-baħar u bl-ajru, l-industrija tal-manifattura),- ħames membri li jirrappreżentaw in-networks u l-infrastrutturi (gass, elettriku, ferroviji, toroq, portijiet, ajruporti, kontroll tat-traffiku ta' l-ajru),- seba' membri li jirrapreżentaw lill-utenti u lill-konsumaturi (utenti tat-trasport, konsumaturi ta' l-enerġija, gestjoni tad-domanda),- sitt membri li jirrapreżentaw it-trade unions,- ħames membri li jirrapreżentaw lill-organizzazzjonijiet ambjentali u lill-organizzazzjonijiet responsabbli għas-sigurtà b'mod partikolari fil-qasam tat-trasport,- żewġ membri mid-dinja akkademika jew minn think tanks,3. Membru wieħed sostitut għandu jiġi mahtur għal kull membru sħiħ. Il-membru sostitut għandu jattendi l-laqgħat tal-Forum jew ta' grupp ta' ħidma biss jekk il-membru sħiħ ikun assenti jew ma jistax jattendi.4. Il-membri sħaħ u sostituti tal-forum għandhom jinħatru individwalment mill-Kummissjoni fuq il-bażi ta' kriterji oġġettivi ta' prova ta' kompetenza u esperjenza. Huma għandhom ikunu meħtieġa jagħtu lill-Kummissjoni opinjoni indipendenti, ħielsa minn kull influwenza esterna. Huma għandhom ikollhom mandat li jiġġedded kull sentejn.5. Meta l-mandat tagħhom jiskadi, il-membri sħaħ tal-forum, u l-membri sostituti korrispondenti, għandhom jibqgħu fil-kariga sakemm jigu mibdula jew sakemm il-mandat tagħhom jiġġedded.6. Il-mandat ta'membru għandu jintemm qabel id-data ta' skadenza tiegħu f'każ ta' riżenja jew mewt. F'dan il-każ, il-membru għandu jinbidel għall kumplament taż-żmien tal-mandat.7. Ma għandha tingħata ebda remunerazzjoni għad-doveri mwettqa.8. Sejħa għall-applikazzjonijiet għall-posizzjonijiet ta' membru skond kif definit fl-Artikolu 3(2) tiġi ppubblikata fil-Ġurnal Uffiċjali tal-Komunitajiet Ewropej, ħlief għall-membri taħt ir-raba' inċiż, li fil-każ taghhom il-Kummissjoni issejjaħ lill-Konfederazzjoni ta' Trade Unions Ewropea sabiex taħtar ir-rappreżentanti tagħha fl-oqsma ta' l-enerġija u tat-trasport. Il-Kummissjoni għandha tagħżel il-membri fuq il-bażi ta' l-applikazzjonijiet li tirċievi b'risposta għas-sejħa. Il-kriterja ta' l-għażla għandhom iqisu l-kompetenza tal-kandidati u l-esperjenza taghhom, ir-rappreżentattività tagħhom u l-kapaċita' tagħhom li jikkontribwixxu għal diskussjonijiet strateġiċi, u għandha tipprowovi bilanċ f'termini ta' speċjalisti minn oqsma differenti ta' attività, f'termini ta' rigward tas-sess u f'termini ta' l-oriġini ġeografika tagħhom.9. Il-Kummissjoni tippubblika lista tal-membri sħaħ u sostituti għall-informazzjoni fil-Ġurnal Uffiċjali tal-Komunitajiet Ewropej.Artikolu 4Gruppi ta' ħidma1. Sabiex iwettaq il-missjoni tiegħu kif stabbilit fl-Artikolu 2, il-Forum jista' jistabbilixxi gruppi ta' ħidma ad hoc.2. Il-gruppi ta' ħidma għandhom jikkonsistu f'mhux aktar minn 11-il membru.Artikolu 5EspertiIl-Forum jista' jistieden sabiex tiehu sehem fil-ħidma tieghu kull persuna b'kompetenza speċifika dwar xi suġġett fl-aġenda. Dawn l-esperti għandhom jieħdu sehem biss fid-diskussjonijiet dwar is-suġġett li għalih ikunu gew mistiedna.Artikolu 6Presidenza tal-Forum u Bureau1. Għal żmien tal-kariga ta' sentejn, il-Forum għandu jeleġġi minn fost il-membri tiegħu President u erba' viċi-Presidenti li jirrappreżentaw lill-operaturi, l-utenti u l-konsumaturi, it-trade unions u l-ambjent jew is-sigurtà, rispettivament. L-elezzjonijiet għandhom isiru b'maġġoranza ta' tlett kwarti tal-membri preżenti.2. Il-President u l-Viċi-Presidenti li l-mandat tagħhom ikun skada għandhom jibqgħu fil-kariga sakemm jiġu mibdula jew il-mandat taghhom jerġa' jiġġedded.3. Jekk il-mandat tal-President jew ta' wieħed mill-Viċi-Presidenti jiskadi, għandu jkun hemm sostitut għall-kumplament taż-żmien tal-kariga taghhom, skond il-proċedura stabbilita fil-paragrafu 1.4. Il-Bureau għandu jkun kompost mill-President u l-Viċi-Presidenti.5. Il-Bureau għandu jħejji u jorganizza x-xogħol tal-Forum.6. Il-Bureau jista' jistieden relaturi minn kull grupp tax-xogħol sabiex jieħdu sehem fil-laqgħat tiegħu.Artikolu 7Servizzi segretarjaliIl-Kummissjoni għandha tipprovdi servizzi segretarjali lill-Forum, lill-Bureau u lill-gruppi ta' ħidma.Ir-rappreżentanti ta' servizzi tal-Kummissjoni interessati jistgħu jieħdu sehem fil-laqgħat tal-Forum, tal-Bureau u tal-gruppi ta' ħidma.Artikolu 8Opinjonijiet u rapportiIl-Forum għandu jissottometti l-opinjonijiet u r-rapporti tiegħu lill-Kummissjoni. Jekk l-opinjoni jew ir-rapport mitluba jiksbu l-ftehim unanimu tal-forum, il-Forum għandu jfassal konklużjonijiet konġunti, li għandhom jigu mehmuża mal-minuti tal-laqgħat. Jekk l-opinjonijiet jew ir-rapport mitluba ma jiksbux l-approvazzjoni unanima tal-forum, il-Forum għandu jibgħat l-opinjonijiet diverġenti tal-membri tiegħu lill-Kummissjoni. Il-Kummissjoni tista' tippubblika fuq l-Internet kull rapport, opinjoni u proċediment tal-Forum li m'humiex ta' natura kunfidenzali.Artikolu 9Laqgħat1. Il-Forum għandu jiltaqa' fil-kwartieri ġenerali tal-Kummissjoni fuq stedina mill-Kummissjoni.2. Il-Bureau għandu jitlaqqa' fuq l-inizjattiva tal-President bi qbil mall-Kummissjoni.3. Il-Membri tal-Forum u l-esperti mistiedna skond l-Artikolu 5 għandhom jiġu rimborsati għall-ispejjeż tal-vjaġġ u ta' sussistenza skond id-dispożizzjonijiet fis-seħħ fi ħdan il-Kummissjoni.4. Il-laqgħat tal-Forum, u jekk applikabbli, il-gruppi ta' ħidma għandhom jiġu organizzati bil-kondizzjoni li tingħata l-awtorizzazzjoni mill-Kummissjoni ghar-rigward tal-budget minn qabel.Artikolu 10Mingħajr preġudizzju għad-dispożizzjonijiet ta' l-Artikolu 287 tat-Trattat tal-KE, il-membri tal-forum ma għandhomx jiżvelaw ebda informazzjoni li huma jkunu kisbu permezz tax-xogħol tagħhom fil-forum jew fil-gruppi ta' ħidma, meta l-Kummissjoni tgħarrafhom li xi opinjoni jew kwistjoni partikolari hija kunfidenzali. F'dan il-każ, il-membri tal-Forum u r-rappreżentanti tal-Kummissjoni biss jistgħu jattendu għal-laqgħat.Artikolu 11ReviżjoniIl-Kummissjoni tirriżerva d-dritt li temenda t-termini ta'din id-Deċiżjoni skond l-esperjenza.Artikolu 12Id-Deċiżjoni Nru 96/642/KE u kif ukoll id-Deċiżjoni 98/134/KE huma revokati b'dan.Artikolu 13Dħul fis-seħħDin id-Deċiżjoni għandha tidħol fis-seħħ fil-jum tal-pubblikazzjoni taghha fil-Ġurnal Uffiċjali tal-Komunitajiet Ewropej.Magħmula fi Brussel, il-11 ta'Lulju 2001.Għall-KummissjoniLoyola De PalacioViċi-President[1] SI (2000) 816 tal-21.9.2000.[2] ĠU L 292, tal-15.11.1996, p. 34 sa 36 u Deċiżjoni Nru 98/134/KE tat-3 ta' Frar 1998 li taħtar il-membri ta' dak il-korp, ĠU L 36, ta' l-10.2.1998, p. 14.--------------------------------------------------


title: Deċiżjoni tal-Kunsill 2011/522/PESK tat- 2 ta’ Settembru 2011 li temenda d-Deċiżjoni 2011/273/PESK dwar miżuri restrittivi kontra s-Sirja

text:
               3.9.2011

               MT

               Il-Ġurnal Uffiċjali tal-Unjoni Ewropea

               L 228/16

         DEĊIŻJONI TAL-KUNSILL 2011/522/PESK
   tat-2 ta’ Settembru 2011
   li temenda d-Deċiżjoni 2011/273/PESK dwar miżuri restrittivi kontra s-Sirja
   IL-KUNSILL TAL-UNJONI EWROPEA,
   Wara li kkunsidra t-Trattat dwar l-Unjoni Ewropea, u b’mod partikolari l-Artikolu 29 tiegħu,
   Billi:

               (1)

               Fid-9 ta’ Mejju 2011, il-Kunsill adotta d-Deċiżjoni 2011/273/PESK dwar miżuri restrittivi kontra s-Sirja (1).

               (2)

               Fit-18 ta’ Awwissu 2011, l-Unjoni kkundannat bl-akbar qawwa l-kampanja brutali li Bashar Al-Assad u r-reġim tiegħu kienu qed iwettqu kontra l-poplu tagħhom stess li kienet wasslet għall-qtil jew il-feriment ta’ ħafna ċittadini Sirjani. L-Unjoni enfasizzat ripetutament li r-ripressjoni brutali għandha titwaqqaf, li għandhom jiġu meħlusin id-dimostranti arrestati, li għandu jiġi permess l-aċċess liberu għall-organizzazzjonijiet umanitarji internazzjonali u dawk tad-drittijiet tal-bniedem u għall-mezzi tax-xandir, u li għandu jitnieda djalogu nazzjonali ġenwin u inklussiv. It-tmexxija Sirjana, madankollu, baqgħet tisfida l-appelli mill-Unjoni kif ukoll mill-komunità internazzjonali inġenerali.

               (3)

               F’dan il-kuntest, l-Unjoni ddeċidiet li tadotta miżuri restrittivi addizzjonali kontra r-reġim Sirjan.

               (4)

               Ir-restizzjonijiet fuq l-ammissjoni u l-iffriżar ta’ fondi u riżorsi ekonomiċi għandhom jiġu applikati għal persuni u entitajiet addizzjonali li jibbenefikaw minn jew jappoġġaw lir-reġim, partikolarment persuni u entitajiet li jiffinanzjaw lir-reġim, jew jipprovdu appoġġ loġistiku lir-reġim, partikolarment l-apparat tas-sigurtà, jew li jimminaw l-isforzi lejn tranżizzjoni paċifika għad-demokrazija fis-Sirja.

               (5)

               Barra minn hekk, għandhom ikunu pprojbiti x-xiri, l-importazzjoni jew it-trasport mis-Sirja ta’ żejt mhux maħdum u prodotti petroliferi.

               (6)

               F’dan ir-rigward, għandu jkun innutat li ġiet deċiża mill-Kunsill sospensjoni parzjali tal-Ftehim ta’ Kooperazzjoni bejn il-Komunità Ekonomika Ewropea u r-Repubblika Għarbija Sirjana (2) permezz tad-Deċiżjoni 2011/523/UE tat-2 ta’ Settembru 2011 (3),

         ADOTTA DIN ID-DEĊIŻJONI:
   Artikolu 1
   Id-Deċiżjoni 2011/273/PESK hija b’dan emendata kif ġej:

               (1)

               Għandhom jiżdiedu l-Artikoli li ġejjin:
               “Artikolu 2a
               1.   Ix-xiri, l-importazzjoni jew it-trasport mis-Sirja ta’ żejt mhux maħdum u prodotti petroliferi huma pprojbiti.
               2.   Huma pprojbiti l-għoti, direttament jew indirettament, ta’ finanzjament jew ta’ għajnuna finanzjarja, inklużi derivattivi finanzjarji, kif ukoll assigurazzjoni u riassigurazzjoni, relatati mal-projbizzjonijiet imsemmija fil-paragrafu 1.
               3.   Hija pprojbita l-parteċipazzjoni, konsapevolment jew b’intenzjoni, f’attivitajiet li għandhom bħala għan jew effett l-evażjoni tal-projbizzjonijiet imsemmijin fil-paragrafi 1 u 2.
               Artikolu 2b
               Il-projbizzjonijiet stabbiliti fl-Artikolu 2a għandhom ikunu mingħajr preġudizzju għall-eżekuzzjoni, sal-15 ta’ Novembru 2011, ta’ obbligi previsti f’kuntratti konklużi qabel it-2 ta’ Settembru 2011.”;
               “Artikolu 4a
               L-ebda pretensjoni, inkluża dik għal kumpens jew kwalunkwe pretensjoni oħra ta’ dan it-tip, bħal pretensjoni ta’ tpaċija jew pretensjoni koperta minn garanzija, f’rabta ma’ kwalunkwe kuntratt jew transazzjoni li t-twettiq tagħhom kien ġie affettwat, direttament jew indirettament, kompletament jew parzjalment, minħabba miżuri koperti minn din id-Deċiżjoni, ma għandha tiġi konċessa lill-persuni jew l-entitajiet indikati elenkati fl-Anness, jew lil kwalunkwe persuna jew entità oħra fis-Sirja, inkluż il-Gvern tas-Sirja, jew lil kwalunkwe persuna jew entità li tressaq pretensjoni permezz ta’ jew għall-benefiċċju ta’ kwalunkwe tali persuna jew entità.”.

               (2)

               L-Artikolu 3(1) għandu jiġi sostitwit b’dan li ġej:
               “1.   L-Istati Membri għandhom jieħdu l-miżuri meħtieġa sabiex jimpedixxu d-dħul fit-territorji tagħhom jew it-transitu minnu, tal-persuni responsabbli mir-repressjoni vjolenti kontra l-popolazzjoni ċivili fis-Sirja, ta’ persuni li jibbenefikaw minn jew li jappoġġaw ir-reġim, u persuni assoċjati magħhom, kif elenkati fl-Anness.”.

               (3)

               L-Artikolu 4(1) għandu jiġi sostitwit b’dan li ġej:
               “1.   Il-fondi u r-riżorsi ekonomiċi kollha li jappartjenu lil, jew huma proprjetà ta’, miżmuma jew ikkontrollati minn, persuni responsabbli mir-repressjoni vjolenti kontra l-popolazzjoni ċivili fis-Sirja, persuni u entitajiet li jibbenefikaw minn jew li jappoġġaw ir-reġim, u persuni u entitajiet assoċjati magħhom, kif elenkati fl-Anness, għandhom jiġu ffriżati.”.

               (4)

               Il-punti li ġejjin għandhom jiżdiedu mal-Artikolu 4(3):

                           “(e)

                           meħtieġa għal skopijiet umanitarji, bħat-twassil jew l-iffaċilitar tat-twassil ta’ assistenza, inklużi provvisti mediċi, ikel, ħaddiema umanitarji u assistenza relatata, jew l-evakwazzjoni ta’ ċittadini barranin mis-Sirja;

                           (f)

                           destinati sabiex jitqiegħdu ġewwa, jew jinħargu minn, kont ta’ missjoni diplomatika jew konsulari jew ta’ organizzazzjoni internazzjonali li tgawdi immunitajiet skont id-dritt internazzjonali, safejn tali pagamenti jkunu maħsubin biex jintużaw għal skopijiet uffiċjali tal-missjoni diplomatika jew konsulari jew tal-organizzazzjoni internazzjonali.”.

         Artikolu 2
   Il-persuni u l-entitajiet elenkati fl-Anness ta’ din id-Deċiżjoni għandhom jiżdiedu mal-lista li tinsab fl-Anness tad-Deċiżjoni 2011/273/PESK.
   Artikolu 3
   Din id-Deċiżjoni għandha tidħol fis-seħħ fid-data tal-adozzjoni tagħha.

      Magħmul fi Brussell, it-2 ta’ Settembru 2011.

            Għall-Kunsill

            Il-President

         M. DOWGIELEWICZ

      (1)  ĠU L 121, 10.5.2011, p. 11.

      (2)  ĠU L 269, 27.9.1978, p. 2.

      (3)  Ara l-paġna 19 ta’ dan il-Ġurnal Uffiċjali.

      ANNESS

         Persuni u entitajiet imsemmija fl-Artikolu 2

      A.   Persuni

                  Isem

                  Informazzjoni identifikattiva
                  (data tat-twelid, post tat-twelid …)

                  Raġunijiet

                  Data tal-elenkar

                  1.

                  Fares CHEHABI

                  President tal-Kamra tal-Kummerċ u tal-industrija ta' Alep. Jappoġġa ekonomikament lir-reġim Sirjan.

                  2.09.2011

                  2.

                  Emad GHRAIWATI

                  President tal-Kamra tal-Industrija ta' Damasku (Zuhair Ghraiwati Sons). Jappoġġa ekonomikament lir-reġim Sirjan.

                  2.09.2011

                  3.

                  Tarif AKHRAS

                  Fundatur tal-Akhras Group (prodotti, kummerċ, ipproċessar u loġistika), Homs. Jappoġġa ekonomikament lir-reġim Sirjan.

                  2.09.2011

                  4.

                  Issam ANBOUBA

                  President ta' Issam Anbouba Est. għall-agro-industrija. Jappoġġa ekonomikament lir-reġim Sirjan.

                  2.09.2011

      B.   Entitajiet

                  Isem

                  Informazzjoni identifikattiva

                  Raġunijiet

                  Data tal-elenkar

                  1.

                  Mada Transport

                  Sussidjarja tal-Holding Cham
                  (Sehanya daraa Highway, P.O. Box 9525, tel: 00 963 11 99 62)

                  Entità ekonomika li tiffinanzja r-reġim.

                  2.09.2011

                  2.

                  Cham Investment Group

                  Sussidjarja tal-Holding Cham
                  (Sehanya daraa Highway, P.O. Box 9525, tel: 00 963 11 99 62)

                  Entità ekonomika li tiffinanzja r-reġim.

                  2.09.2011

                  3.

                  Real Estate Bank

                              Insurance Bldg- Yousef Al-azmeh

                              sqr. Damascus

                              P.O. Box: 2337 Damascus

                              Syrian Arab Republic

                              tel: (+963) 11 2456777 u 2218602

                              Fax: (+963) 11 2237938 u 2211186

                              Posta elettronika tal-Bank: Publicrelations@reb.sy,

                              Website: www.reb.sy

                  Bank proprjetà tal-gvern li jipprovdi appoġġ finanzjarju lir-reġim.

                  2.09.2011


title: 2006/663/KE: Deċiżjoni tal-Kunsill tad- 19 ta’ Ġunju 2006 li tadatta l-Att ta' l-Adeżjoni tal-Bulgarija u tar-Rumanija fir-rigward ta' l-iżvilupp rurali

text:
                  9.10.2006

                  MT

                  Il-Ġurnal Uffiċjali ta’ l-Unjoni Ewropea

                  2

            DEĊIŻJONI TAL-KUNSILL
      tad-19 ta’ Ġunju 2006
      li tadatta l-Att ta' l-Adeżjoni tal-Bulgarija u tar-Rumanija fir-rigward ta' l-iżvilupp rurali
      (2006/663/KE)
      IL-KUNSILL TA’ L-UNJONI EWROPEA,
      Wara li kkunsidra t-Trattat ta' l-Adeżjoni tal-Bulgarija u tar-Rumanija, iffirmat fil-Lussemburgu nhar il-25 ta’ April 2005, b'mod partikolari l-Artikolu 4(3) tiegħu,
      Wara li kkunsidra l-Att ta' l-Adeżjoni tal-Bulgarija u tar-Rumanija u b'mod partikolari l-Artikolu 22 tiegħu,
      Wara li kkunsidra l-proposta tal-Kummissjoni,
      Wara li kkunsidra l-opinjoni tal-Parlament Ewropew (1),
      Billi:

                  (1)

                  Ir-Regolament tal-Kunsill (KE) Nru 1698/2005 ta’ l-20 ta’ Settembru 2005 dwar l-appoġġ għall-iżvilupp rurali mill-Fond Agrikolu Ewropew għall-Iżvilupp Rurali (FAEŻR) (2) jintroduċi tibdiliet għall-acquis li fuqu ġew ibbażati n-negozjati ta' l-adeżjoni mal-Bulgarija u r-Rumanija.

                  (2)

                  Għaldaqstant jeħtieġ li l-Att ta’ l-Adeżjoni tal-Bulgarija u tar-Rumanija jiġi adattat sabiex ikun kompatibbli mar-Regolament (KE) Nru 1698/2005.

                  (3)

                  Ir-regoli transitorji u implimentattivi fil-qasam ta' l-iżvilupp għall-perijodu ta' programmar li jibda fl-1 ta' Jannar 2007 għandhom jiġu adottati skond il-proċedura stabbilita fl-Artikolu 90(2) tar-Regolament (KE) Nru 1698/2005. Ir-referenzi fid-disposizzjonijiet proċedurali previsti fl-Att ta’ l-Adeżjoni tal-Bulgarija u tar-Rumanija għandhom jiġu adattati għaldaqstant.

                  (4)

                  Meta laħqu ftehim politiku dwar ir-Regolament (KE) Nru 1698/2005, il-Kunsill u l-Kummissjoni ftehmu f’dikjarazzjoni konġunta dwar il-Bulgarija u r-Rumanija li jestendu l-miżura dwar is-servizzi konsultattivi prevista fl-Anness VIII għall-Att ta' l-Adeżjoni tal-Bulgarija u tar-Rumanija sa l-2013 fir-rigward tal-provvista ta' tali servizzi konsultattivi lill-bdiewa li jirċievu għajnuna semi-sussistenzjarja. L-Att ta’ l-Adeżjoni għandu jiġi adattat b'kunsiderazzjoni ta' dan il-ftehim,

            IDDEĊIEDA KIF ĠEJ:
      Artikolu 1
      L-Att ta’ l-Adeżjoni tal-Bulgarija u tar-Rumanija għandu jiġi emendat kif ġej:

                  1)

                  Fl-Artikolu 29, it-tieni sentenza għandha tiġi sostitwita b'dan li ġej:
                  “Jekk ikunu meħtieġa miżuri transitorji speċifiċi f’dan ir-rigward, dawn għandhom jiġu adottati skond il-proċedura prevista fl-Artikolu 90(2) tar-Regolament tal-Kunsill (KE) Nru 1698/2005 ta’ l-20 ta’ Settembru 2005 dwar l-appoġġ għall-iżvilupp rurali mill-Fond Agrikolu Ewropew għall-Iżvilupp Rurali (FAEŻR) (*)

                     (*)  ĠU L 277, 21.10.2005, p. 1. Regolament kif emendat bir-Regolament (KE) Nru 1463/2006 (ĠU L 277, 9.10.2006, p. 1).”."
						.

                  2)

                  L-Artikolu 34 għandu jiġi emendat kif ġej:

                              (a)

                              il-Paragrafu 1 għandu jiġi sostitwit b'dan li ġej:
                              “1.   Minbarra r-regolamenti dwar l-iżvilupp rurali fis-seħħ fid-data ta’ l-adeżjoni, id-dispożizzjonijiet stabbiliti fit-Taqsimiet I, II u III ta’ l-Anness VIII għandhom japplikaw għall-Bulgarija u għar-Rumanija għall-perijodu 2007–2009, bl-eċċezzjoni tat-Taqsima I, il-punt D, ta' dak l-Anness li għandu japplika wkoll għall-perijodu 2010–2013 fir-rigward tal-provvista ta' servizzi konsultattivi għall-bdiewa li jirċievu għajnuna semi-sussistenzjarja. Id-disposizzjonijiet finanzjarji speċifiċi stabbiliti fit-Taqsima IV ta’ l-Anness VIII għandhom japplikaw għall-Bulgarija u għar-Rumanija matul il-perijodu ta’ programmar 2007–2013 kollu.”

                              (b)

                              Il-paragrafu 3 għandu jiġi sostitwit b'dan li ġej:
                              “3.   Għandhom jiġu adottati regoli implimentattivi, fejn meħtieġ, għall-applikazzjoni tad-disposizzjonijiet ta' l-Anness VIII skond il-proċedura msemmija fl-Artikolu 90(2) tar-Regolament (KE) Nru 1698/2005.”

            Artikolu 2
      Din id-Deċiżjoni għandha titfassal bil-lingwa Spanjola, Ċeka, Daniża, Ġermaniża, Estonjana, Griega, Ingliża, Franċiża, Irlandiża, Taljana, Latvjana, Litwanjana, Ungeriża, Maltija, Olandiża, Pollakka, Portugiża, Slovakka, Slovena, Finlandiża, Żvediża Bulgara u Remena, u kull wieħed mit-tlieta u għoxrin test ikun ugwalment awtentiku.
      Artikolu 3
      Din id-Deċiżjoni għandu jkollha effett fl-1 ta' Jannar 2007, soġġetta għad-dħul fis-seħħ tat-Trattat ta' l-Adeżjoni tal-Bulgarija u tar-Rumanija.

         Magħmula fil-Lussemburgu, nhar id-19 ta’ Ġunju 2006.

               Għall-Kunsill

               Il-President

            J. PRÖLL

         (1)  Għadha mhix ippubblikata fil-Ġurnal Uffiċjali.

         (2)  ĠU L 277, 21.10.2005, p. 1. Regolament kif emendat bir-Regolament (KE) Nru 1463/2006 (Ara paġna 1 ta’ dan il-Ġurnal Uffiċjali).


title: Deċiżjoni tal-Kunsill (UE) 2016/2053 tal-14 ta' Novembru 2016 dwar l-iffirmar, f'isem l-Unjoni, tal-Ftehim Qafas bejn l-Unjoni Ewropea u l-Kosovo (Dan l-isem huwa mingħajr preġudizzju għall-pożizzjonijiet dwar l-istatus, u huwa konformi mal-UNSCR 1244/1999 u l-Opinjoni tal-QIĠ dwar id-dikjarazzjoni tal-indipendenza tal-Kosovo. ) dwar il-prinċipji ġenerali għall-parteċipazzjoni tal-Kosovo fi programmi tal-Unjoni

text:
                  25.11.2016

                  MT

                  Il-Ġurnal Uffiċjali tal-Unjoni Ewropea

                  L 319/1

            DEĊIŻJONI TAL-KUNSILL (UE) 2016/2053
      tal-14 ta' Novembru 2016
      dwar l-iffirmar, f'isem l-Unjoni, tal-Ftehim Qafas bejn l-Unjoni Ewropea u l-Kosovo (*1) dwar il-prinċipji ġenerali għall-parteċipazzjoni tal-Kosovo fi programmi tal-Unjoni
      IL-KUNSILL TAL-UNJONI EWROPEA,
      Wara li kkunsidra t-Trattat dwar il-Funzjonament tal-Unjoni Ewropea, u b'mod partikolari l-Artikolu 212, flimkien mal-Artikolu 218(5) tiegħu,
      Wara li kkunsidra l-proposta mill-Kummissjoni Ewropea,
      Billi:

                  (1)

                  Fl-14 ta' Diċembru 2007 l-Kunsill Ewropew enfasizza li l-Unjoni tinsab lesta li jkollha rwol ewlieni fit-tisħiħ tal-istabbiltà fir-reġjun, iddikjara li l-Unjoni Ewropea tinsab lesta li tassisti lill-Kosovo fil-perkors lejn l-istabbiltà sostenibbli u kkonferma li l-Unjoni hija lesta li tassisti fl-iżvilupp ekonomiku u politiku permezz ta' perspettiva Ewropea ċara, f'konformità mal-perspettiva Ewropea tar-reġjun.

                  (2)

                  Fis-7 ta' Diċembru 2009 l-Kunsill laqa' l-Komunikazzjoni tal-Kummissjoni tal-14 ta' Ottubru 2009 intitolata “Il-Kosovo — It-Twettiq tal-Perspettiva Ewropea tiegħu” u stedinha tieħu l-miżuri neċessarji biex tappoġġa l-progress tal-Kosovo lejn l-Unjoni f'konformità mal-perspettiva Ewropea tar-reġjun. Dan ta importanza lil miżuri relatati mal-kummerċ u l-viża, u ħeġġeġ lill-Kummissjoni biex tkun miftuħa għall-parteċipazzjoni tal-Kosovo fi programmi tal-Unjoni, tintegra lill-Kosovo fil-qafas ta' sorveljanza ekonomika u fiskali, tattiva t-tieni komponent tal-Istrument ta' Assistenza ta' Qabel l-Adeżjoni u ssaħħaħ id-djalogu tal-Proċess ta' Stabbilizzazzjoni u Assoċjazzjoni.

                  (3)

                  Fl-14 ta' Diċembru 2010 l-Kunsill iddikjara li kien qiegħed jistenna b'interess proposta tal-Kummissjoni li tkun tippermetti l-parteċipazzjoni tal-Kosovo fi programmi tal-Unjoni. Il-Kummissjoni ppubblikat tali proposta f'Marzu 2011.

                  (4)

                  Fil-5 ta' Diċembru 2011 il-Kunsill ikkonferma l-impenn tiegħu li jintlaħaq ftehim dwar il-parteċipazzjoni tal-Kosovo fi programmi tal-Unjoni, mingħajr preġudizzju għall-pożizzjonijiet tal-Istati Membri dwar l-istatus.

                  (5)

                  Fit-22 ta' Ottubru 2012 il-Kunsill awtorizza lill-Kummissjoni biex tiftaħ negozjati mal-Kosovo dwar il-parteċipazzjoni tiegħu fi programmi tal-Unjoni.

                  (6)

                  Il-Kummissjoni nnegozjat, f'isem l-Unjoni, il-Ftehim Qafas bejn l-Unjoni Ewropea u l-Kosovo dwar il-prinċipji ġenerali għall-parteċipazzjoni tal-Kosovo fi programmi tal-Unjoni (“il-Ftehim”).

                  (7)

                  Il-Kosovo esprima x-xewqa li jipparteċipa f'għadd ta' programmi tal-Unjoni.

                  (8)

                  L-għan tal-Ftehim huwa li l-Unjoni twettaq miżuri ta' kooperazzjoni ekonomika, finanzjarja u teknika mal-Kosovo skont l-Artikolu 212 tat-Trattat dwar il-Funzjonament tal-Unjoni Ewropea.

                  (9)

                  It-termini u l-kondizzjonijiet speċifiċi, inkluż il-kontribuzzjoni finanzjarja rilevanti, għall-parteċipazzjoni tal-Kosovo f'kull programm partikolari tal-Unjoni jenħtieġ li jiġu ddeterminati bi ftehim bejn il-Kummissjoni, li taġixxi f'isem l-Unjoni, u l-awtoritajiet tal-Kosovo.

                  (10)

                  L-iffirmar tal-Ftehim ma jippreġudikax il-pożizzjoni tal-Istati Membri dwar l-istatus tal-Kosovo, li ser tiġi deċiża skont il-prassi nazzjonali tagħhom u d-dritt internazzjonali. L-ebda terminu, formulazzjoni jew definizzjoni użata f'din id-Deċiżjoni, il-Ftehim, inkluż l-Anness tiegħu, jew fil-programmi tal-Unjoni ma tikkostitwixxi rikonoxximent tal-Kosovo mill-Unjoni bħala Stat indipendenti u lanqas ma tikkostitwixxi rikonoxximent tal-Kosovo f'dik il-kapaċità minn Stati Membri individwali fejn huma ma jkunux għamlu tali pass.

                  (11)

                  Jistgħu japplikaw proċeduri interni tal-Istati Membri meta jiġu riċevuti dokumenti maħruġin mill-awtoritajiet tal-Kosovo skont dan il-Ftehim.

                  (12)

                  Il-Ftehim jenħtieġ li jiġi ffirmat.

            ADOTTA DIN ID-DEĊIŻJONI:
      Artikolu 1
      L-iffirmar, f'isem l-Unjoni, tal-Ftehim Qafas bejn l-Unjoni Ewropea u l-Kosovo dwar il-prinċipji ġenerali għall-parteċipazzjoni tal-Kosovo fi programmi tal-Unjoni huwa b'dan awtorizzat, soġġett għall-konklużjoni tal-Ftehim (1) imsemmi.
      Artikolu 2
      Il-President tal-Kunsill huwa b'dan awtorizzat jaħtar lill-persuna jew persuni li jkollhom s-setgħa li jiffirmaw il-Ftehim f'isem l-Unjoni.
      Artikolu 3
      Din id-Deċiżjoni għandha tidħol fis-seħħ fid-data tal-adozzjoni tagħha.

         Magħmul fi Brussell, l-14 ta' Novembru 2016.

               Għall-Kunsill

               Il-President

            G. MATEČNÁ

         (*1)  Dan l-isem huwa mingħajr preġudizzju għall-pożizzjonijiet dwar l-istatus, u huwa konformi mal-UNSCR 1244/1999 u l-Opinjoni tal-QIĠ dwar id-dikjarazzjoni tal-indipendenza tal-Kosovo.

         (1)  It-test tal-Ftehim ser jiġi ppubblikat flimkien mad-deċiżjoni dwar il-konklużjoni tiegħu.


Avviż Legali Importanti

|

32005D0669

Deċiżjoni tal-Kunsill ta' l- 20 ta’ Settembru 2005 dwar il-konklużjoni tal-Ftehim f'forma ta’ skambju ta’ ittri dwar l-applikazzjoni provviżorja tal-Protokoll li jiffissa, għall-perjodu bejn l- 1 ta’ Jannar 2005 u  l- 31 ta’ Diċembru 2010 , l-opportunitajiet ta’ sajd u l-kontribuzzjoni finanzjarja previsti mill-Ftehim bejn il-Komunità Ekonomika Ewropea u r-Repubblika Federali Iżlamika tal-Komoros rigward is-sajd 'il barra mill-kosta tal-Komoros

Official Journal L 252 , 28/09/2005 P. 0008 - 0009 Official Journal L 168 , 21/06/2006 P. 0330 - 0331

		Deċiżjoni tal-Kunsillta' l- 20 ta’ Settembru 2005dwar il-konklużjoni tal-Ftehim f'forma ta’ skambju ta’ ittri dwar l-applikazzjoni provviżorja tal-Protokoll li jiffissa, għall-perjodu bejn l- 1 ta’ Jannar 2005 u l- 31 ta’ Diċembru 2010, l-opportunitajiet ta’ sajd u l-kontribuzzjoni finanzjarja previsti mill-Ftehim bejn il-Komunità Ekonomika Ewropea u r-Repubblika Federali Iżlamika tal-Komoros rigward is-sajd 'il barra mill-kosta tal-Komoros(2005/669/KE)IL-KUNSILL TA’ L-UNJONI EWROPEA,Wara li kkunsidra t-Trattat li jistabbilixxi l-Komunità Ewropea, u b’mod partikolari l-Artikolu 37 tiegħu flimkien ma’ l-Artikolu 300(2),Wara li kkunsidra l-proposta tal-Kummissjoni,Billi:(1) Konformement mal-Ftehim bejn il-Komunità Ekonomika Ewropea u r-Repubblika Federali Iżlamika tal-Komoros, rigward is-sajd 'il barra mill-kosta tal-Komoros, [1] il-Komunità u r-Repubblika Federali Iżlamika tal-Komoros innegozjaw sabiex jiddeterminaw il-modifiki jew żidiet li jiġu introdotti fil-Ftehim fit-tmiem tal-perjodu ta’ l-applikazzjoni tal-Protokoll anness miegħu.(2) Bħala riżultat ta' dawn in-negozjati, ġie inizjalat Protokoll ġdid fl- 24 ta’ Novembru 2004.(3) B’dan il-Protokoll, is-sajjieda tal-Komunità ikollhom opportunitajiet ta' sajd fl-ibħra rilevanti li jaqgħu taħt is-sovranità jew il-ġurisdizzjoni tar-Repubblika Federali Iżlamika tal-Komoros għall-perjodu bejn l- 1 ta’ Jannar 2005 u l- 31 ta’ Diċembru 2010.(4) Sabiex tiġi żgurata l-kontinwazzjoni ta’ l-attivitajiet tas-sajd tal-bastimenti tal-Komunità huwa indispensabbli li l-Protokoll il-ġdid jiġi applikat mill-aktar fis possibbli; għal din ir-raġuni, iż-żewġ partijiet inizjalaw Ftehim f'forma ta’ skambju ta' ittri li jipprevedi l-applikazzjoni provviżorja tal-Protokoll inizjalat, mill- 1 ta’ Jannar 2005.(5) Il-Ftehim f'forma ta’ skambju ta' ittri, għandu jiġi approvat suġġett għall-konklużjoni tal-Protokoll mill-Kunsill.(6) Jeħtieġ li jiġi definit il-mod li bih jitqassmu l-opportunitajiet ta’ sajd fost l-Istati Membri, fuq il-bażi tat-tqassim ta' l-opportunitajiet tradizzjonali ta’ sajd taħt il-Ftehim dwar is-sajd,IDDEĊIEDA KIF ĠEJ:Artikolu 1Il-Ftehim f'forma ta’ skambju ta’ ittri dwar l-applikazzjoni provviżorja tal-Protokoll li jiffissa, għall-perjodu bejn l- 1 ta’ Jannar 2005 u l- 31 ta’ Diċembru 2010, l-opportunitajiet ta’ sajd u l-kontribuzzjoni finanzjarja previsti mill-Ftehim bejn il-Komunità Ekonomika Ewropea u r-Repubblika Federali Iżlamika tal-Komoros rigward is-sajd 'il barra mill-kosta tal-Komoros huwa b'dan approvat f’isem il-Komunità.It-testi tal-Ftehim f'forma ta’ skambju ta' ittri u tal-Protokoll huma mehmuża mad-Deċiżjoni preżenti.Artikolu 2L-opportunitajiet ta’ sajd iffissati mill-Protokoll huma mqassma fost l-Istati Membri skond is-sistema segwenti:(a) bastimenti tal-qbid tat-tonn bit-tartarun:Spanja: 21 bastimentFranza: 18-il bastimentItalja: 1 bastiment(b) bastimenti tas-sajd bil-konzijiet tal-wiċċ:Spanja: 12-il bastimentPortugall: 5 bastimentiJekk it-talbiet għal liċenzji minn dawn l-Istati Membri ma jkoprux l-opportunitajiet kollha ta’ sajd iffissati mill-Protokoll, il-Kummissjoni tista’ tikkunsidra talbiet għal liċenzji minn kwalunkwe Stat Membru ieħor.Artikolu 3L-Istati Membri li l-bastimenti tagħhom jistadu fil-qafas ta' dan il-Protokoll huma marbuta li jinnotifikaw lill-Kummissjoni dwar il-kwantitajiet, ta’ kull stokk, maqbuda fiż-żona tas-sajd tal-Komoros skond ir-Regolament tal-Kummissjoni (KE) Nru. 500/2001 tal- 14 ta’ Marzu 2001 [2].Artikolu 4Il-President tal-Kunsill huwa b'dan awtorizzat jinnomina l-persuni li jkollhom is-setgħa li jiffirmaw il-Ftehim bl-effett li tintrabat il-Komunità.Magħmula fi Brussell, nhar il- 20 ta’ Settembru 2005.Għall-KunsillIl-PresidentM. Beckett[1] GU L 137, 2.6.1988, p. 19.[2] ĠU L 73, 15.3.2001, p. 8.--------------------------------------------------


               25.4.2016

               MT

               Il-Ġurnal Uffiċjali tal-Unjoni Ewropea

               C 145/2

         Deċiżjoni tal-Qorti tal-Ġustizzja
   tad-9 ta’ Marzu 2016
   dwar il-jiem ta’ vaganza legali u l-vaganzi ġudizzjarji
   (2016/C 145/02)
   IL-QORTI TAL-ĠUSTIZZJA
   wara li rat l-Artikolu 24(2), (4) u (6) tar-Regoli tal-Proċedura,
   billi tqis li, skont din id-dispożizzjoni, hemm lok li tiġi stabbilita l-lista tal-jiem ta’ vaganza legali u li jiġu ffissati d-dati tal-vaganzi ġudizzjarji,
   TADOTTA DIN ID-DEĊIŻJONI:

      Artikolu 1

   Il-lista tal-jiem ta’ vaganza legali fis-sens tal-Artikolu 24(4) u (6) tar-Regoli tal-Proċedura hija stabbilita kif ġej:

               —

               l-1 ta’ Jannar,

               —

               it-Tnejn ta’ wara l-Għid,

               —

               l-1 ta’ Mejju,

               —

               l-Axxensjoni,

               —

               it-Tnejn ta’ wara Pentekoste,

               —

               it-23 ta’ Ġunju,

               —

               il-15 ta’ Awwissu,

               —

               l-1 ta’ Novembru,

               —

               il-25 ta’ Diċembru,

               —

               is-26 ta’ Diċembru.

      Artikolu 2

   Għall-perijodu bejn l-1 ta’ Novembru 2016 u l-31 ta’ Ottubru 2017, id-dati tal-vaganzi ġudizzjarji fis-sens tal-Artikolu 24(2) u (6) tar-Regoli tal-Proċedura huma stabbiliti kif ġej:

               —

               Milied 2016: mit-Tnejn 19 ta’ Diċembru 2016 sal-Ħadd 8 ta’ Jannar 2017, biż-żewġ ġranet inklużi,

               —

               Għid 2017: mit-Tnejn 10 ta’ April 2017 sal-Ħadd 23 ta’ April 2017, biż-żewġ ġranet inklużi,

               —

               Sajf 2017: mill-Ġimgħa 21 ta’ Lulju 2017 sal-Ħadd 3 ta’ Settembru 2017, biż-żewġ ġranet inklużi.

      Artikolu 3

   Din id-deċiżjoni tidħol fis-seħħ fil-jum tal-pubblikazzjoni tagħha f’Il-Ġurnal Uffiċjali tal-Unjoni Ewropea.

      Magħmul fil-Lussemburgu, fid-9 ta’ Marzu 2016.

            Ir-Reġistratur

         A. CALOT ESCOBAR

            Il-President

         K. LENAERTS


title: 2014/334/UE: Deċiżjoni tal-Kunsill tad- 19 ta' Mejju 2014 dwar l-iffirmar, f'isem l-Unjoni Ewropea, u l-applikazzjoni provviżorja tal-Protokoll li jistabbilixxi l-opportunitajiet ta' sajd u l-kontribuzzjoni finanzjarja previsti bil-Ftehim ta' Sħubija fis-Settur tas-Sajd bejn l-Unjoni Ewropea u r-Repubblika Demokratika ta' São Tomé u Príncipe

text:
               7.6.2014

               MT

               Il-Ġurnal Uffiċjali tal-Unjoni Ewropea

               L 168/1

         DEĊIŻJONI TAL-KUNSILL
   tad-19 ta' Mejju 2014
   dwar l-iffirmar, f'isem l-Unjoni Ewropea, u l-applikazzjoni provviżorja tal-Protokoll li jistabbilixxi l-opportunitajiet ta' sajd u l-kontribuzzjoni finanzjarja previsti bil-Ftehim ta' Sħubija fis-Settur tas-Sajd bejn l-Unjoni Ewropea u r-Repubblika Demokratika ta' São Tomé u Príncipe

      (2014/334/UE)

   IL-KUNSILL TAL-UNJONI EWROPEA,
   Wara li kkunsidra t-Trattat dwar il-Funzjonament tal-Unjoni Ewropea, u b'mod partikolari l-Artikolu 43 flimkien mal-Artikolu 218(5) tiegħu,
   Wara li kkunsidra l-proposta mill-Kummissjoni Ewropea,
   Billi:

               (1)

               Fit-23 ta' Lulju 2007, il-Kunsill approva l-Ftehim ta' Sħubija fis-Settur tas-Sajd bejn ir-Repubblika Demokratika ta' São Tomé e Príncipe u l-Komunità Ewropea (minn hawn 'il quddiem imsejjaħ il-“Ftehim ta' Sħubija”) billi adotta r-Regolament (KE) Nru 894/2007 (1).

               (2)

               L-applikazzjoni tal-aħħar Protokoll (2) li jistabbilixxi l-opportunitajiet ta' sajd u l-kontribuzzjoni finanzjarja previsti mill-Ftehim ta' Sħubija skadiet fit-12 ta' Mejju 2014.

               (3)

               L-Unjoni nnegozjat Protokoll ġdid mar-Repubblika Demokratika ta' São Tomé u Príncipe, għal perjodu ta' erba' snin, li jagħti lill-bastimenti tal-Unjoni opportunitajiet ta' sajd fl-ilmijiet li fuqhom ir-Repubblika Demokratika ta' São Tomé u Príncipe għandha s-sovranità jew il-ġurisdizzjoni fir-rigward tas-sajd. Mal-konklużjoni tan-negozjati ġie inizjalat, fid-19 ta' Diċembru 2013, Protokoll ġdid.

               (4)

               Biex tkun żgurata l-kontinwità tal-attivitajiet tas-sajd tal-bastimenti tal-Unjoni huwa previst li l-Protokoll il-ġdid jiġi applikat b'mod provviżorju sa meta jitlestew il-proċeduri neċessarji għall-konklużjoni tiegħu. Din l-applikazzjoni provviżorja tibda mid-data tal-iffirmar tiegħu, iżda mhux qabel id-data ta' skadenza tal-aħħar Protokoll.

               (5)

               Il-Protokoll il-ġdid għandu jiġi ffirmat,

         ADOTTA DIN ID-DEĊIŻJONI:
   Artikolu 1
   L-iffirmar, f'isem l-Unjoni, tal-Protokoll li jistabbilixxi l-opportunitajiet ta' sajd u l-kontribuzzjoni finanzjarja previsti fil-Ftehim ta' Sħubija fis-Settur tas-Sajd bejn l-Unjoni Ewropea u r-Repubblika Demokratika ta' São Tomé u Príncipe (minn hawn 'il quddiem imsejjaħ il-“Protokoll”) huwa b'dan awtorizzat, suġġett għall-konklużjoni tal-Protokoll imsemmi.
   It-test tal-Protokoll huwa mehmuż ma' din id-Deċiżjoni.
   Artikolu 2
   Il-President tal-Kunsill huwa b'dan awtorizzat li jinnomina l-persuna jew persuni li jkollhom is-setgħa li jiffirmaw il-Protokoll f'isem l-Unjoni.
   Artikolu 3
   Il-Protokoll għandu japplika b'mod provviżorju, skont l-Artikolu 14 tiegħu, mid-data tal-iffirmar tiegħu (3), iżda mhux qabel it-13 ta' Mejju 2014, sa meta jitlestew il-proċeduri neċessarji għall-konklużjoni tiegħu.
   Artikolu 4
   Din id-Deċiżjoni għandha tidħol fis-seħħ fil-jum tal-adozzjoni tagħha.

      Magħmul fi Brussell, id-19 ta' Mejju 2014.

            Għall-Kunsill

            Il-President

         A. TSAFTARIS

      (1)  Regolament tal-Kunsill (KE) Nru 894/2007 tat-23 ta' Lulju 2007dwar il-konklużjoni ta' Ftehim ta' Sħubija fis-Settur tas-Sajd bejn ir-Repubblika Demokratika ta' São Tomé e Príncipe u l-Komunità Ewropea (ĠU L 205, 7.8.2007, p. 35).

      (2)  Protokoll li jistabbilixxi l-opportunitajiet ta' sajd u l-kontribuzzjoni finanzjarja previsti fil-Ftehim ta' Sħubija dwar is-Sajd bejn l-Unjoni Ewropea u r-Repubblika Demokratika ta' São Tomé u Príncipe (ĠU L 136, 24.5.2011, p. 5).

      (3)  Id-data tal-iffirmar tal-Protokoll se tiġi ppubblikata fil-Ġurnal Uffiċjali tal-Unjoni Ewropeamis-Segretarjat Ġenerali tal-Kunsill.


title: Deċiżjoni tal-Kunsill (PESK) 2015/364 tal- 5 ta' Marzu 2015 li temenda d-Deċiżjoni 2014/119/PESK dwar miżuri restrittivi diretti kontra ċerti persuni, entitajiet u korpi fid-dawl tas-sitwazzjoni fl-Ukrajna

text:
               6.3.2015

               MT

               Il-Ġurnal Uffiċjali tal-Unjoni Ewropea

               L 62/25

         DEĊIŻJONI TAL-KUNSILL (PESK) 2015/364
   tal-5 ta' Marzu 2015
   li temenda d-Deċiżjoni 2014/119/PESK dwar miżuri restrittivi diretti kontra ċerti persuni, entitajiet u korpi fid-dawl tas-sitwazzjoni fl-Ukrajna
   IL-KUNSILL TAL-UNJONI EWROPEA,
   Wara li kkunsidra t-Trattat dwar l-Unjoni Ewropea, u b'mod partikolari l-Artikolu 29 tiegħu,
   Billi:

               (1)

               Fil-5 ta' Marzu 2014, il-Kunsill adotta d-Deċiżjoni tal-Kunsill 2014/119/PESK (1),

               (2)

               Fid-29 ta' Jannar 2015, id-Deċiżjoni tal-Kunsill (PESK) 2015/143 (2) iċċarat il-kriterji ta' deżinjazzjoni għall-iffriżar ta' fondi mmirati lejn persuni responsabbli għall-misapproprjazzjoni ta' fondi tal-Istat tal-Ukrajna.

               (3)

               Il-miżuri restrittivi stipulati fid-Deċiżjoni 2014/119/PESK japplikaw sas-6 ta' Marzu 2015. Abbażi ta' reviżjoni ta' dik id-Deċiżjoni, l-applikazzjoni ta' dawk il-miżuri restrittivi għandha tiġi estiża sas-6 ta' Marzu 2016 fir-rigward ta' erbatax-il persuna, u sas-6 ta' Ġunju 2015 għal erba' persuni. L-entrati għal 18-il persuna għandhom jiġu emendati.

               (4)

               Id-Deċiżjoni 2014/119/PESK għandha għalhekk tiġi emendata skont dan,

         ADOTTA DIN ID-DEĊIŻJONI:
   Artikolu 1
   Id-Deċiżjoni 2014/119/PESK hija emendata kif ġej:

               (1)

               L-Artikolu 5 huwa sostitwit b'dan li ġej:
               “Artikolu 5
               Din id-Deċiżjoni għandha tidħol fis-seħħ fil-jum tal-pubblikazzjoni tagħha f'Il-Ġurnal Uffiċjali tal-Unjoni Ewropea.
               Din id-Deċiżjoni għandha tapplika sas-6 ta' Marzu 2016. Il-miżuri fl-Artikolu 1 għandhom japplikaw fir-rigward tal-entrati Nru 4, 8, 10 u 13 fl-Anness sas-6 ta' Ġunju 2015.
               Din id-Deċiżjoni għandha tinżamm taħt reviżjoni kostanti. Għandha tiġi mġedda, jew emendata skont kif ikun xieraq, jekk il-Kunsill iqis li dawk l-objettivi tagħha ma jkunux intlaħqu.”.

               (2)

               L-Anness huwa sostitwit bit-test li jidher fl-Anness għal din id-Deċiżjoni.

         Artikolu 2
   Din id-Deċiżjoni għandha tidħol fis-seħħ fil-jum wara dak tal-pubblikazzjoni tagħha f'Il-Ġurnal Uffiċjali tal-Unjoni Ewropea.

      Magħmul fi Brussell, il-5 ta' Marzu 2015.

            Għall-Kunsill

            Il-President

         D. REIZNIECE-OZOLA

      (1)  Deċiżjoni tal-Kunsill 2014/119/PESK tal-5 ta' Marzu 2014 dwar miżuri restrittivi diretti kontra ċerti persuni, entitajiet u korpi fid-dawl tas-sitwazzjoni fl-Ukraina (ĠU L 66, 6.3.2014, p. 26).

      (2)  Deċiżjoni tal-Kunsill (PESK) 2015/143 tad-29 ta' Jannar 2015 li temenda d-Deċiżjoni 2014/119/PESK dwar miżuri restrittivi diretti kontra ċerti persuni, entitajiet u korpi fid-dawl tas-sitwazzjoni fl-Ukraina (ĠU L 24, 30.1.2015, p. 16).

      ANNESS

            “ANNESS

               Lista ta' persuni, entitajiet u korpi msemmija fl-Artikolu 1

                        Isem

                        Informazzjoni ta' identifikazzjoni

                        Dikjarazzjoni tar-raġunijiet

                        Data tal-elenkar

                        1.

                        Viktor Fedorovych Yanukovych
                        (Віктор Федорович Янукович),
                        Viktor Fedorovich Yanukovich
                        (Виктор Фёдорович Янукович)

                        imwieled fid-9 ta' Lulju 1950 f'Yenakiieve (Donetsk oblast), eks President tal-Ukrajna

                        Persuna soġġetta għal proċeduri kriminali mill-awtoritajiet Ukreni għall-miżapproprjazzjoni ta' fondi jew assi pubbliċi.

                        6.3.2014

                        2.

                        Vitalii Yuriyovych Zakharchenko
                        (Віталій Юрійович Захарченко),
                        Vitaliy Yurievich Zakharchenko
                        (Виталий Юрьевич Захарченко)

                        imwieled fl-20 ta' Jannar 1963, f'Kostiantynivka (Donetsk oblast) eks Ministru għall-Affarijiet Interni

                        Persuna soġġetta għal proċeduri kriminali mill-awtoritajiet Ukreni għall-miżapproprjazzjoni ta' fondi jew assi pubbliċi.

                        6.3.2014

                        3.

                        Viktor Pavlovych Pshonka
                        (Віктор Павлович Пшонка)

                        imwieled fis-6 ta' Frar 1954 f'Serhiyivka (Donetsk oblast), eks Prosekutur Ġenerali tal-Ukrajna

                        Persuna soġġetta għal proċeduri kriminali mill-awtoritajiet Ukreni għall-miżapproprjazzjoni ta' fondi jew assi pubbliċi.

                        6.3.2014

                        4.

                        Olena Leonidivna Lukash
                        (Олена Леонідівна Лукаш),
                        Elena Leonidovna Lukash
                        (Елена Леонидовна Лукаш)

                        imwielda fit-12 ta' Novembru 1976 f'Rîbnița (il-Moldova), eks Ministru għall-Ġustizzja

                        Persuna soġġetta għal investigazzjonijiet mill-awtoritajiet Ukreni għall-abbuż tal-uffiċċju bħala persuna b'kariga pubblika sabiex takkwista vantaġġ mhux ġustifikat għaliha nnifisha jew għal terza parti u li b'hekk ikkawżat telf ta' fondi pubbliċi Ukreni.

                        6.3.2014

                        5.

                        Andrii Petrovych Kliuiev
                        (Андрій Петрович Клюєв),
                        Andriy Petrovych Klyuyev

                        imwieled fit-12 ta' Awwissu 1964 f'Donetsk, eks-Kap tal-Amministrazzjoni tal-President tal-Ukrajna

                        Persuna soġġetta għal proċeduri kriminali mill-awtoritajiet Ukreni għall-miżapproprjazzjoni ta' fondi jew assi pubbliċi u b'rabta mal-abbuż tal-uffiċċju minn uffiċjal b'kariga pubblika biex jakkwista vantaġġ mhux ġustifikat għalih innifsu jew għal terza parti, u b'hekk ikkawża telf għall-baġit jew l-assi pubbliċi Ukreni.

                        6.3.2014

                        6.

                        Viktor Ivanovych Ratushniak
                        (Віктор Іванович Ратушняк)

                        imwieled fis-16 ta' Ottubru 1959, eks Viċi Ministru għall-Affarijiet Interni

                        Persuna soġġetta għal proċeduri kriminali mill-awtoritajiet Ukreni għall-miżapproprjazzjoni ta' fondi jew assi pubbliċi u għal kompliċità b'rabta ma' dan

                        6.3.2014

                        7.

                        Oleksandr Viktorovych Yanukovych
                        (Олександр Вікторович Янукович)

                        imwieled fl-10 ta' Lulju 1973 f'Yenakiieve (Donetsk oblast), iben l-eks President, negozjant

                        Persuna soġġetta għal proċeduri kriminali mill-awtoritajiet Ukreni għall-miżapproprjazzjoni ta' fondi jew assi pubbliċi.

                        6.3.2014

                        8.

                        Viktor Viktorovych Yanukovych
                        (Віктор Вікторович Янукович)

                        imwieled fis-16 ta' Lulju 1981 f'Yenakiieve (Donetsk oblast), iben l-eks President, Membru tal-Verkhovna Rada tal-Ukrajna

                        Persuna soġġetta għal investigazzjonijiet mill-awtoritajiet Ukreni għall-miżapproprjazzjoni ta' fondi jew assi pubbliċi. Persuna assoċjata ma' persuna identifikata (l-eks President tal-Ukrajna, Viktor Fedorovych Yanukovyich) soġġetta għal proċeduri kriminali mill-awtoritajiet Ukreni għall-miżapproprjazzjoni ta' fondi jew assi pubbliċi.

                        6.3.2014

                        9.

                        Artem Viktorovych Pshonka
                        (Артем Вікторович Пшонка)

                        imwieled fid-19 ta' Marzu 1976 f'Kramatorsk (Donetsk oblast), iben l-eks Prosekutur Ġenerali, Viċi Kap tal-fazzjoni tal-Partit tar-Reġjuni fil-Verkhovna Rada tal-Ukrajna

                        Persuna soġġetta għal proċeduri kriminali mill-awtoritajiet Ukreni għall-miżapproprjazzjoni ta' fondi jew assi pubbliċi u għal kompliċità b'rabta ma' dan.

                        6.3.2014

                        10.

                        Serhii Petrovych Kliuiev
                        (Сергій Петрович Клюєв),
                        Serhiy Petrovych Klyuyev

                        imwieled fid-19 ta' Awwissu 1969 f'Donetsk, ħu s-Sur Andrii Kliuiev, negozjant

                        Persuna soġġetta għal investigazzjoni mill-awtoritajiet Ukreni għal involviment fil-miżapproprjazzjoni ta' fondi jew assi pubbliċi u fl-abbuż tal-uffiċċju pubbliku bħala persuna b'kariga pubblika sabiex jakkwista vantaġġ mhux ġustifikat għalih innifsu jew għal terza parti u li b'hekk ikkawża telf ta' fondi jew assi pubbliċi Ukreni. Persuna assoċjata ma' persuna identifikata (Andrii Petrovych Kliuiev) soġġetta għal proċeduri kriminali mill-awtoritajiet Ukreni għall-miżapproprjazzjoni ta' fondi jew assi pubbliċi

                        6.3.2014

                        11.

                        Mykola Yanovych Azarov
                        (Микола Янович Азаров),
                        Nikolai Yanovich Azarov
                        (Николай Янович Азаров)

                        imwieled fis-17 ta' Diċembru 1947 f' Kaluga (ir-Russja), Prim Ministru tal-Ukrajna sa Jannar 2014

                        Persuna soġġetta għal proċeduri kriminali mill-awtoritajiet Ukreni għall-miżapproprjazzjoni ta' fondi jew assi pubbliċi.

                        6.3.2014

                        12.

                        Serhiy Vitaliyovych Kurchenko
                        (Сергій Віталійович Курченко)

                        imwieled fil-21 ta' Settembru 1985 f' Kharkiv, negozjant

                        Persuna soġġetta għal proċeduri kriminali mill-awtoritajiet Ukreni għall-miżapproprjazzjoni ta' fondi jew assi pubbliċi.

                        6.3.2014

                        13.

                        Dmytro Volodymyrovych Tabachnyk
                        (Дмитро Володимирович Табачник)

                        imwieled fit-28 ta' Novembru 1963 fi Kiev, eks Ministru għall-Edukazzjoni u x-Xjenza

                        Persuna soġġetta għal investigazzjoni mill-awtoritajiet Ukreni għall-abbuż tal-uffiċċju bħala persuna b'kariga pubblika sabiex jakkwista vantaġġ mhux ġustifikat għalih innifsu jew għal terza parti u li b'hekk ikkawża telf ta' fondi jew assi pubbliċi Ukreni.

                        6.3.2014

                        14.

                        Raisa Vasylivna Bohatyriova
                        (Раїса Василівна Богатирьова),
                        Raisa Vasilievna Bogatyreva
                        (Раиса Васильевна Богатырёва)

                        imwielda fis-6 ta' Jannar 1953 f'Bakal (Chelyabinsk oblast, ir-Russja), eks Ministru għas-Saħħa

                        Persuna soġġetta għal proċeduri kriminali mill-awtoritajiet Ukreni għall-miżapproprjazzjoni ta' fondi jew assi pubbliċi

                        6.3.2014

                        15.

                        Serhiy Hennadiyovych Arbuzov
                        (Сергій Геннадійович Арбузов),
                        Sergei Gennadievich Arbuzov
                        (Сергей Геннадиевич Арбузов)

                        imwieled fl-24 ta' Marzu 1976 f'Donetsk, eks Prim Ministru tal-Ukrajna

                        Persuna soġġetta għal proċeduri kriminali mill-awtoritajiet Ukreni għall-miżapproprjazzjoni ta' fondi jew assi pubbliċi.

                        15.4.2014

                        16.

                        Yuriy Volodymyrovych Ivanyushchenko
                        (Юрій Володимирович Іванющенко)

                        imwieled fil-21 ta' Frar 1959 f'Yenakiieve (Donetsk oblast), Membru Parlamentari tal-Partit tar-Reġjuni

                        Persuna soġġetta għal proċeduri kriminali mill-awtoritajiet Ukreni għall-miżapproprjazzjoni ta' fondi jew assi pubbliċi

                        15.4.2014

                        17.

                        Oleksandr Viktorovych Klymenko
                        (Олександр Вікторович Клименко)

                        imwieled fis-16 ta' Novembru 1980 f'Makiivka (Donetsk oblast), eks Ministru għad-Dħul u l-Ħlasijiet

                        Persuna soġġetta għal proċeduri kriminali mill-awtoritajiet Ukreni għall-miżapproprjazzjoni ta' fondi jew assi pubbliċi u għall-abbuż tal-uffiċċju bħala persuna b'kariga pubblika sabiex jakkwista vantaġġ mhux ġustifikat għalih innifsu jew għal terza parti u li b'hekk ikkawża telf ta' fondi jew assi pubbliċi Ukreni.

                        15.4.2014

                        18.

                        Edward Stavytskyi,
                        Eduard Anatoliyovych Stavytsky
                        (Едуард Анатолійович Ставицький)

                        imwieled fl-4 ta' Ottubru 1972 f' Lebedyn (Sumy oblast), eks Ministru għall-Karburanti u l-Enerġija tal-Ukrajna
                        Irrappurtat li hu residenti f'Iżrael. Madankollu, għadu fil-pussess taċ-ċittadinanza Ukrajna tiegħu

                        Persuna soġġetta għal proċeduri kriminali mill-awtoritajiet Ukreni għall-miżapproprjazzjoni ta' fondi jew assi pubbliċi.

                        15.4.2014”


title: Id-Deċiżjoni tal-Kunsill tat- 8 ta' Ġunju 2004 li taħtar membru wieħed Awstrijak u membru wieħed supplenti Awstrijak tal-Kumitat tar-Reġjuni

text:
               30.5.2006

               MT

               Il-Ġurnal Uffiċjali ta’ l-Unjoni Ewropea

               350

         ID-DEĊIŻJONI TAL-KUNSILL
   tat-8 ta' Ġunju 2004
   li taħtar membru wieħed Awstrijak u membru wieħed supplenti Awstrijak tal-Kumitat tar-Reġjuni
   (2004/670/KE)
   IL-KUNSILL TA' L-UNJONI EWROPEA,
   Wara li kkunsidra t-Trattat li jistabbilixxi l-Komunità Ewropea, u b'mod partikolari l-Artikolu 263 tiegħu,
   Wara li kkunsidra l-proposta mill-Gvern Awstrijak,
   Billi:

               (1)

               Fit-22 ta' Jannar 2002 il-Kunsill adotta Deċiżjoni li taħtar il-membri u l-membri supplenti tal-Kumitat tar-Reġjunis (1).

               (2)

               Il-post ta' membru u l-post ta' membru supplenti tal-Kumitat tar-Reġjuni saru vakanti wara l-iskadenza tal-mandati tas-Sinjur Jörg HAIDER, membru, u tas-Sinjur Adam UNTERRIEDER, membru supplenti, li dwarha l-Kunsill ġie notifikat fl-10 ta' Mejju 2004,

         IDDEĊIEDA KIF ĠEJ:
   Artikolu Uniku
   Dawn li ġejjin huma b'dan maħtura membri tal-Kumitat tar-Reġjuni:

               (a)

               bħala membru:

                           Is-Sinjur Jörg HAIDER

                           Landeshauptmann

               (b)

                           Is-Sinjur MARTINZ

                           biex jieħu post is-Sinjur Adam UNTERRIEDER

         għall-bqija tal-mandat tagħhom, li jintemm fil-25 ta' Jannar 2006.

      Magħmula fil-Lussemburgu, nhar it-8 ta' Ġunju 2004.

            Għall-Kunsill

            Il-President

         M. McDOWELL

      (1)  ĠU L 24, tas-26.1.2002, p. 38.


title: Deċiżjoni tal-Kunsill tal- 21 ta’ Marzu 2011 li taħtar il-membri u l-membri supplenti tal-Bord Governattiv tal-Aġenzija Ewropea għas-Sigurtà u s-Saħħa fuq il-Post tax-Xogħol għal-Lussemburgu, Malta u l-Awstrija

text:
               24.3.2011

               MT

               Il-Ġurnal Uffiċjali tal-Unjoni Ewropea

               C 92/8

         DEĊIŻJONI TAL-KUNSILL
   tal-21 ta’ Marzu 2011
   li taħtar il-membri u l-membri supplenti tal-Bord Governattiv tal-Aġenzija Ewropea għas-Sigurtà u s-Saħħa fuq il-Post tax-Xogħol għal-Lussemburgu, Malta u l-Awstrija
   2011/C 92/04
   IL-KUNSILL TAL-UNJONI EWROPEA,
   Wara li kkunsidra t-Trattat dwar il-Funzjonament tal-Unjoni Ewropea,
   Wara li kkunsidra r-Regolament tal-Kunsill (KE) Nru 2062/94 tat-18 ta’ Lulju 1994 li jistabbilixxi Aġenzija Ewropea għas-Sigurtà u s-Saħħa fuq il-Post tax-Xogħol (1), u b'mod partikolari l-Artikolu 8 tiegħu,
   Wara li kkunsidra l-lista tan-nomini għall-ħatra ppreżentata lill-Kunsill mill-gvernijiet tal-Istati Membri u mill-organizzazzjonijiet ta' min iħaddem u dawk tal-ħaddiema,
   Wara li kkunsidra l-listi tal-membri u tal-membri supplenti tal-Kumitat Konsultattiv dwar is-Sigurtà u s-Saħħa fuq il-Post tax-Xogħol,
   Billi:

               (1)

               Bid-Deċiżjoni tat-22 ta' Novembru 2010 (2) il-Kunsill ħatar il-membri u l-membri supplenti tal-Bord Governattiv tal-Aġenzija Ewropea għas-Sigurtà u s-Saħħa fuq il-Post tax-Xogħol għall-perijodu ta' żmien mit-8 ta' Novembru 2010 sas-7 ta' Novembru 2013.

               (2)

               Il-Gvern ta' Malta u l-organizzazzjonijiet tal-ħaddiema ppreżentaw in-nomini għal numru ta' postijiet li jridu jimtlew, għal-Lussemburgu, Malta u l-Awstrija,

         ADOTTA DIN ID-DEĊIŻJONI:
   Artikolu 1
   Dawn li ġejjin għandhom jiġu maħtura membri u membri supplenti tal-Bord Governattiv tal-Aġenzija Ewropea għas-Sigurtà u s-Saħħa fuq il-Post tax-Xogħol għall-perijodu li jintemm fis-7 ta' Novembru 2013:
   I.   RAPPREŻENTANTI TAL-GVERN

               Pajjiż

               Membri

               Membri supplenti

               Malta

               Is-Sur Mark GAUCI

               Is-Sur Vince ATTARD

   II.   RAPPREŻENTANTI TAL-ORGANIZZAZZJONIJIET TAL-ĦADDIEMA

               Pajjiż

               Membri

               Membri supplenti

               Lussemburgu

               Is-Sur Marcel GOEREND

               Is-Sur Raffaele PAOLETTI

               Malta

               Is-Sur Jesmond BONELLO

               Is-Sur Joseph CARABOTT

               Awstrija

               Is-Sinjura Julia NEDJELIK-LISCHKA

               Is-Sur Alexander HEIDER

         Artikolu 2
   Il-Kunsill ser jaħtar il-membri u l-membri supplenti li għadhom ma ġewx innominati f'data iktar tard.
   Artikolu 3
   Din id-Deċiżjoni għandha tidħol fis-seħħ fid-data tal-adozzjoni tagħha.

      Magħmul fi Brussell, il-21 ta’ Marzu 2011.

            Għall-Kunsill

            Il-President

         MARTONYI J.

      (1)  ĠU L 216, 20.8.1994, p. 1.

      (2)  ĠU C 322, 27.11.2010, p. 3.